open-index/open-wikipedia-markdown huggingface dataset:
ସୁନାବେଶ

**ସୁନାବେଶ** (ବା **ରାଜବେଶ** ବା **ବଡ଼ତଢାଉ** **ବେଶ**) ମହାପ୍ରଭୁ ଶ୍ରୀ ଜଗନ୍ନାଥଙ୍କର ଏକ ବିଶେଷ ବେଶ, ଯହିଁରେ ଦିଅଙ୍କୁ ସୁବର୍ଣ୍ଣ ଆଭୂଷଣରେ ସାଜ କରାଯାଏ । ପ୍ରତିବର୍ଷ ସୁନାବେଶ ପାଞ୍ଚଥର ଅନୁଷ୍ଠିତ ହୋଇଥାଏ ।
ଏହା ସାଧାରଣତଃ ପୌଷ ପୂର୍ଣ୍ଣିମା (ପୁଷ୍ୟାଭିଷେକ), ଫାଲଗୁନ ପୂର୍ଣ୍ଣିମା (ଦୋଳ ପୂର୍ଣ୍ଣିମା), ହରିଶୟନ ଏକାଦଶୀ (ବାହୁଡ଼ା ଏକାଦଶୀ), କାର୍ତ୍ତିକ ପୂର୍ଣ୍ଣିମା (ରାଜରାଜେଶ୍ୱର ବେଶ) ଓ ବିଜୟାଦଶମୀ (ଦଶହରା),  ଦିନ ଅନୁଷ୍ଠିତ ହୋଇଥାଏ ।

ଏଥିମଧ୍ୟରୁ ଶ୍ରୀମନ୍ଦିରସ୍ଥ ରତ୍ନସିଂହାସନ ଉପରେ ଶ୍ରୀଜୀଉମାନେ କାର୍ତ୍ତିକ ପୂର୍ଣ୍ଣିମା, ପୌଷ ପୂର୍ଣ୍ଣିମା, ଦୋଳ ପୂର୍ଣ୍ଣିମା ଓ ଦଶହରା ତିଥି ଗୁଡ଼ିକରେ ସୁନାବେଶରେ ସଜ୍ଜିତ ହୋଇଥାନ୍ତି ଓ କେବଳ ଥରେ ମାତ୍ର ସମସ୍ତବର୍ଗର ଜନତାଙ୍କ ପାଇଁ ଆଷାଢ଼ ଶୁକ୍ଲ ଏକାଦଶୀଦିନ ସିଂହଦ୍ୱାରଠାରେ ରଖାଯାଇଥିବା ତିନିରଥ ଉପରେ ସୁନାବେଶରେ ସଜ୍ଜିତ ହୋଇଥାନ୍ତି । । 

ଶ୍ରୀଜୀଉମାନଙ୍କର ମଧ୍ୟାହ୍ନ ଧୂପ ଶେଷ ହେବା ପରେ, ପ୍ରାୟ ୨ଘଣ୍ଟା ସମୟ ବିନିମୟରେ ତିନିରଥ ଉପରେ ସୁନାବେଶ ଅନୁଷ୍ଠିତ ହୋଇଥାଏ  । ଶ୍ରୀଜୀଉମାନେ ସୁନାବେଶରେ ପ୍ରାୟ ୬ଘଣ୍ଟା ପର୍ଯ୍ୟନ୍ତ ଭକ୍ତମାନଙ୍କୁ ଦର୍ଶନ ଦିଅନ୍ତି ।

ଭିତିରଚ୍ଛ ମହାପାତ୍ର ମହାପ୍ରଭୁ ଶ୍ରୀଜଗନ୍ନାଥଙ୍କ ବାଡ଼ରେ, ତଳିଚ୍ଛ ମହାପାତ୍ର ବଡ଼ଠାକୁର ଶ୍ରୀବଳଭଦ୍ରଙ୍କ ବାଡ଼ରେ ଓ ପୁଷ୍ପାଳକ ସେବାୟତ ଦେବୀ ସୁଭଦ୍ରାଙ୍କ ବାଡ଼ରେ ଯଥାକ୍ରମେ ନନ୍ଦିଘୋଷ, ତାଳଧ୍ୱଜ ଓ ଦର୍ପଦଳନ ରଥରେ ଶ୍ରୀବିଗ୍ରହମାନଙ୍କୁ ସୁନାବେଶରେ ସଜ୍ଜିତ କରିବାର ପରମ୍ପରା ରହିଛି।

## ଇତିହାସ 
ଶିଳାଲେଖରେ ଉଲ୍ଲେଖ ରହିଛି ରାଜା ଅନଙ୍ଗଭୀମ ଦେବ (୧୨୧୧-୧୨୩୮) ଓଡ଼ିଆଙ୍କ ପରମାଧ୍ୟ ଶ୍ରୀଜଗନ୍ନାଥଙ୍କୁ ରାଷ୍ଟ୍ରଦେବତାରୂପେ ଘୋଷଣା କରିଥିଲେ । ରାଜା ମହାରାଜାମାନେ ପ୍ରଭୁଙ୍କ ଆଦେଶ ବାହକ ସେବକ ରୂପେ ସେବା କରୁଥିଲେ । କିଛି ରାଜା ମହାପ୍ରଭୁଙ୍କୁ ଓଡ଼ିଶାର ରାଜା ରୂପେ ଘୋଷଣାକରି ରାଜଭିଷେକ ମଧ୍ୟ କରିଥିଲେ । କିଛି ଗବେଷକଙ୍କ ମତରେ ରାଜା ଅନଙ୍ଗଭୀମ ଦେବ ପବିତ୍ର ଆଷାଢ଼ ଏକାଦଶୀ ତିଥିରେ ସୁନାବେଶ କରାଇଥିଲେ । ଅନ୍ୟ କେତେ ଗବେଷକଙ୍କ ମତରେ ରଥଉପରେ ସୁନାବେଶ ବଡ଼ତଢାଉଙ୍କ ପରାମର୍ଶରେ ରାଜା କରେଇଥିଲେ । ବଡ଼ତଢାଉ ବେଶ ମତରେ ରାଜା କପିଳେନ୍ଦ୍ର ଦେବ ୧୪୬୦ରେ ଦକ୍ଷିଣ ବିଜୟରୁ ଫେରିବା ବେଳେ ୧୬ଟି ହାତୀ ପିଠିରେ ବୋଝେଇ ସୁନାଅଳଙ୍କାର ଆଣିଥିଲେ 
ଏହାକୁ ମହାପ୍ରଭୁଙ୍କୁ ସମର୍ପଣ କରିଥିବା ନେଇ ଜୟବିଜୟ ଦ୍ୱାରସ୍ଥିତ ଶିଳାଲେଖରେ ସୂଚନା ରହିଛି । ଅଳଙ୍କାର ସମ୍ପର୍କରେ ରାଜା ବଡ଼ତଢାଉଙ୍କ ପରାମର୍ଶ ନେଇଥିଲେ । ରତ୍ନବେଦିରେ ମହାପ୍ରଭୁଙ୍କ ବିଭିନ୍ନ ବେଶକୁ ସବୁବର୍ଗରେ ଭକ୍ତ ଦର୍ଶନ କରି ପାରୁନାହାନ୍ତି ତେଣୁ ରଥ ଉପରେ ସବୁବର୍ଗର ଦର୍ଶନ ପାଇଁ ମହାପ୍ରଭୁଙ୍କ ସୁନାବେଶ କରେଇବାକୁ ବଡ଼ତଢାଉ ରାଜାଙ୍କୁ ବିନତି କରିଥିଲେ । ଦକ୍ଷିଣାଭିମୁଖୀ ଯାତ୍ରାରେ ତିନି ରଥ ସିଂହଦ୍ୱାରରେ ପହଞ୍ଚିବା ପରେ ବଡ଼ ଏକାଦଶୀ ଦିନ ରଥ ଉପରେ ସୁନାବେଶ କରିବାକୁ ରାଜା ଅନୁମତି ଦେଇଥିଲେ । ବହୁବର୍ଷ ଧରି ରଥ ଉପରେ ସୁନାବେଶରେ ମହାପ୍ରଭୁଙ୍କୁ ୧୩୮ ପ୍ରକାର ରତ୍ନ ଖଚିତ ସ୍ୱର୍ଣ୍ଣାଳଙ୍କାର ଲାଗି ହେଇଥିଲା । ଏବେ ଏଥିରେ କିଛି ପରିବର୍ତ୍ତନ ହୋଇଛି । ମହାପ୍ରଭୁଙ୍କ ମଧ୍ୟାହ୍ନ ଧୂପ ପରେ ରଥ ଉପରେ ସୁନାବେଶ ପାଇଁ ଭଣ୍ଡାର ଗୃହରୁ ପାଳିଆ ଭଣ୍ଡାରି ମେକାପ, ପାଳିଆ ଖୁଣ୍ଟିଆ ସେବକ, ମାଜିଷ୍ଟ୍ରେଟ ପୋଲିସ ଓ ଶ୍ରୀମନ୍ଦିର ଅଫିସରଙ୍କ ଉପସ୍ଥିତିରେ ବେଶ ଅଳଙ୍କାର ଗଣତି କରି ଆଣିଥାନ୍ତି । ତିନି ରଥରେ ରଥାରୂଢ଼ ଦାରୁଦେବତାଙ୍କୁ ପାଳିଆ ପୁଷ୍ପାଳକ, ଦଇତାପତି, ଖୁଣ୍ଟିଆ ମେକାପ, ତଳୁଚ୍ଛ, ଭିତରଚ୍ଛ ପ୍ରମୁଖ ସୁନାବେଶ ଆଭୁଷଣ ଲାଗି କରିଥାନ୍ତି ।

## ଶ୍ରୀଜୀଉମାନଙ୍କ ଅଳଙ୍କାର
### ଶ୍ରୀଜଗନ୍ନାଥ 
* କିରିଟ
* ଶ୍ରୀପୟର 
* ଶ୍ରୀଭୁଜ
* ସ୍ୱର୍ଣ୍ଣ ଚକ୍ର ଓ ରୌପ୍ୟ ଶଙ୍ଖ 
* ଓଢିଆଣୀ
* ଚନ୍ଦ୍ରସୂର୍ଯ୍ୟ
* ଆଡ଼କାନି
* ଘାଗଡ଼ା ମାଳି
* କଦମ୍ବ ମାଳି
* ବାହାଡ଼ା ମାଳି
* ତାବିଜ ମାଳି
* ସେବତୀ ମାଳି
* ତିଳକ
* ଚନ୍ଦ୍ରିକା
* ଅଳକା
* ଝୋବାକଣ୍ଠି
* ତ୍ରିଖଣ୍ଡିକା
* କମରପଟି

### ଶ୍ରୀବଳଭଦ୍ର 
* କିରିଟ
* ଶ୍ରୀପୟର 
* ଶ୍ରୀଭୁଜ
* ହଳ ଓ ମୂଷଳ 
* ଓଢିଆଣୀ
* କୁଣ୍ଡଳ
* ଚନ୍ଦ୍ରସୂର୍ଯ୍ୟ
* ଆଡ଼କାନି
* ଘାଗଡ଼ା ମାଳି
* କଦମ୍ବ ମାଳି
* ବାହାଡ଼ା ମାଳି
* ବାଘନଖ ମାଳି
* ସେବତୀ ମାଳି
* ତିଳକ
* ଚନ୍ଦ୍ରିକା
* ଅଳକା
* ଝୋବାକଣ୍ଠି
* ତ୍ରିଖଣ୍ଡିକା
* କମରପଟି

### ଦେବୀସୁଭଦ୍ରା 
* କିରୀଟ
* ଓଢ଼ିଆଣୀ
* କାନ
* ଚନ୍ଦ୍ରସୂର୍ଯ୍ୟ
* ଘାଗଡ଼ା ମାଳି
* କଦମ୍ବ ମାଳି
* ସେବତୀ ମାଳି
* ତଗଡ଼ି-୨ଟି

## ଆଧାର 
## ବାହାର ଆଧାର 
* ସୁନାବେଶ ଛବି 

ଶ୍ରେଣୀ:ହିନ୍ଦୁ ପର୍ବ
ଶ୍ରେଣୀ:ଜଗନ୍ନାଥଙ୍କ ବେଶ
ବାହୁଡ଼ା ଯାତ୍ରା

ଆଷାଢ଼ ଶୁକ୍ଳପକ୍ଷ ଦଶମୀ ବା ବାହୁଡ଼ା ଦଶମୀ ଦିନ ଶ୍ରୀଜଗନ୍ନାଥ ମହାପ୍ରଭୁ ରଥରେ ଗୁଣ୍ଡିଚା ଘରୁ ବଡ଼ ଦେଉଳକୁ ଫେରନ୍ତି, ଏହି ଫେରନ୍ତା ଯାତ୍ରାକୁ ବାହୁଡ଼ା ଯାତ୍ରା କୁହାଯାଏ  । ଶ୍ରୀବିଗ୍ରହମାନଙ୍କର ଫେରନ୍ତା ରଥଯାତ୍ରାକୁ **ବାହୁଡା଼ ବା ଦକ୍ଷିଣାଭିମୁଖୀ ଯାତ୍ରା**  ମଧ୍ୟ କୁହାଯାଏ। ସ୍କନ୍ଧ ପୁରାଣର ଉତ୍କଳ ଖଣ୍ଡରେ ଉଲ୍ଲେଖ ଅଛି -

ଅର୍ଥାତ ନବମ ଦିବସରେ ଦେବତାମାନଙ୍କୁ ରଥରେ ଅଧିଷ୍ଠିତ କରାଇବେ। ଉକ୍ତ ଦିନ ପ୍ରାତଃ କାଳ ଅତ୍ୟନ୍ତ ସମୃଦ୍ଧିବାନ୍  । ସେଦିନ ବିଷ୍ଣୁଙ୍କର ପାଲିତ ଦକ୍ଷିଣାମୁଖୀ ଯାତ୍ରା ଅତ୍ୟନ୍ତ ଦୁର୍ଲଭ । ବାହୁଡ଼ା ଯାତ୍ରା ପୂର୍ବରୁ ଅଷ୍ଟମୀ ଦିନ ଶରଧାବାଲିଠାରେ ରଖାଯାଇଥିବା ତିନୋଟି ଯାକ ରଥକୁ ଦକ୍ଷିଣମୋଡ଼ କରାଯାଇ ଗୁଣ୍ଡିଚା ମନ୍ଦିରର ନାକଚଣା ଦ୍ୱାର ସମ୍ମୁଖରେ ରଖାଯାଇଥାଏ । ନନ୍ଦିଘୋଷ ରଥ ଶ୍ରୀନଅର ସମ୍ମୁଖରେ ପହଞ୍ଚିବା ପରେ ସେଠାରେ ପାରମ୍ପରିକ ରୀତିମତେ ଲକ୍ଷ୍ମୀ-ନାରାୟଣ ଭେଟ କରାଯାଇଥାଏ ।

ସମ୍ପୂର୍ଣ୍ଣ ଯାତ୍ରାକୁ ତିନୋଟି ଅଙ୍ଗ ରୂପେ ଧରାଯାଇଛି। ଏଥିମଧ୍ୟରୁ ରଥଯାତ୍ରା ଗୋଟିଏ ଅଙ୍ଗ, ଗୁଣ୍ଡିଚା ମଣ୍ଡପରେ ବାସ ଦ୍ୱିତୀୟ ଅଙ୍ଗ ଏବଂ ବାହୁଡା଼ ୟାତ୍ରା ପୂର୍ବକ ଶ୍ରୀମନ୍ଦିରକୁ ବାହୁଡା଼ ବିଜେ ପର୍ଯ୍ୟନ୍ତ ତୃତୀୟ ଅଙ୍ଗ । ଶାସ୍ତ୍ରୀୟ ବର୍ଣ୍ଣନାନୁସାରେ ରଥଯାତ୍ରା ସମୟରେ ପ୍ରଭୁମାନେ ଉତ୍ତରାଭିମୁଖି ହୋଇ ଯାତ୍ରା କରୁଥିବା ସମୟରେ ସେମାନଙ୍କୁ ଦର୍ଶନ କଲେ ଯେଉଁ ଫଳ ମିଳେ, ବାହୁଡା଼ ଯାତ୍ରାରେ ଦକ୍ଷିଣାଭିମୁଖ ହୋଇ ଯାତ୍ରା କରୁଥିବା ବେଳେ ଠାକୁରମାନଙ୍କୁ ଦର୍ଶନ କଲେ ଠିକ୍ ସେହିପରି ଫଳ ମିଳିଥାଏ। ଏପରିକି ଭକ୍ତମାନେ ଏହି ଦୁର୍ଲଭ ଦର୍ଶନରେ ଅଶ୍ୱମେଧ ଯଜ୍ଞର ଫଳ ଲାଭ କରି ଅନ୍ତକାଳରେ ବୈକୁଣ୍ଠ ପ୍ରାପ୍ତି ହୋଇଥାନ୍ତି ବୋଲି ବିଶ୍ୱାସ କରାଯାଏ । 

## ମହତ୍ତ୍ୱ
## ଜନ୍ମବେଦୀ ଦର୍ଶନ
## ଆଧାର
## ବାହାର ତଥ୍ୟ
ଶ୍ରେଣୀ:ଜଗନ୍ନାଥ
ଶ୍ରେଣୀ:ହିନ୍ଦୁ ପର୍ବ
ଶ୍ରେଣୀ:ଜଗନ୍ନାଥ ଧର୍ମର ପର୍ବ
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଦାଶ

**ଦାଶ** ଏକ ଓଡ଼ିଆ ବ୍ରାହ୍ମଣ (ଉତ୍କଳ ବ୍ରାହ୍ମଣ) ଉପନାମ ଅଟେ। ଏହି ମାନଙ୍କର ଅବସ୍ଥିତି ଓଡ଼ିଶା ସାରା ଦେଖିବାକୁ ମିଳିଥାଏ। ଦାଶ ଏକ ଏଭଳି ସ୍ୱତନ୍ତ୍ର ଓଡ଼ିଆ ଉପନାମ ଯାହାକି ଖାଲି ଓଡ଼ିଶାରେ ହିଁ ଦେଖିବକୁ ମିଳିଥାଏ ଓ ଏହା ଉତ୍କଳ ବ୍ରାହ୍ମଣ ବଂଶକୁ ସୁଚାଇ ଥାଏ। ଏହି ଉପନାମ ଧାରୀ ବୈଦିକଧର୍ମ ଅନ୍ତର୍ଗତ ଶ୍ରୌତ ପରମ୍ପରାର ପାଳନ କରନ୍ତି। କୌଶିକୠଷିଙ୍କ ବଂଶଧର ହୋଇଥିବା ହେତୁ ଏହିମାନଙ୍କର ଗୋତ୍ର କୌଶିକ ଅଟେ।ତଥାପି ଏହି ବର୍ଗ ମଧ୍ୟରେ ବତ୍ସସ୍ୟ,ଭାରଦ୍ୱାଜ,କୌଣ୍ଡିନ୍ୟ,ହାରିତସ୍ୟ ଆଦି ଗୋତ୍ର ଦେଖିବାକୁ ମିଳିଥାଏ। ***ଦାଶ*** ଉପନାମଟି ଦୁଇଟି ଶବ୍ଦ ସମ୍ମିଶ୍ରଣ ଅଟେ, ତାହା ହେଉଛି ଦାନ ଓ ଇଶ (ଦାନ+ଇଶ=ଦାଶ)।

ପୁନଶ୍ଚ ଦାଶ ଶବ୍ଦର ବୈଦିକ ଅର୍ଥ ଯେଉମାନେ ଶୁକ୍ଲୟଜୁର୍ବେଦର କାଣ୍ୱ ସଂହିତା,ଶତପଥ ବ୍ରାହ୍ମଣ,ଇଶା ଉପନିଷଦ ଆଦି ତିନୋଟି ବେଦଭାଗ,ଏବଂ ଶିକ୍ଷା,ବ୍ୟାକରଣ,ଛନ୍ଦ,କଳ୍ପସୂତ୍ର,ନିରୁକ୍ତ,ଜ୍ୟୋତିଷ ଆଦି ଛଅ ବେଦାଙ୍ଗ(ସମୁଦାୟ ଦଶ) ଅଧ୍ୟୟନ ଏବଂ ଅଧ୍ୟାପନାରେ ଦକ୍ଷ ଥିଲେ ସେହିମାନଙ୍କୁ ଉତ୍କଳର ବ୍ରାହ୍ମଣବର୍ଗ ଦାଶ ଉପାଧିରେ ଭୂଷିତ କରୁଥିଲେ।
## ଶାଖା ଏବଂ ସୁତ୍ର 
ଓଡ଼ିଶାରେ ମୁଖ୍ୟତଃ ଶୁକ୍ଳୟଜୁର୍ବେଦୀୟ କାଣ୍ୱ ଶାଖାର ପ୍ରଚଳନ ଦେଖାଯାଏ । ଦାଶ ସାଙ୍ଗ୍ୟା ଧାରୀ ଉତ୍କଳ ବ୍ରାହ୍ମଣମାନେ ଶୁକ୍ଲ ଯଜୁର୍ବେଦୀୟ କାଣ୍ୱ ଶାଖା ଏବଂ କାତ୍ୟାୟନ ଶ୍ରୌତକଳ୍ପସୂତ୍ର ଅନ୍ତର୍ଗତ ପାରସ୍କର ଗୃହ୍ୟ ସୂତ୍ର ଅବଲମ୍ବନ କରନ୍ତି ଏବଂ ଉତ୍କଳରେ ଜଗନ୍ନାଥ ଉପାସନାର ମୁଖ୍ୟ ପ୍ରବର୍ତ୍ତକ ଅଟନ୍ତି।ତଥାପି ସମସ୍ତ ଦେବୀ ଏବଂ ଦେବତା ମାନଙ୍କୁ ସମ ଦୃଷ୍ଟିରେ ପୂଜା କରନ୍ତି।

## ଆହୁରି ଦେଖନ୍ତୁ 
* ଉତ୍କଳ ବ୍ରାହ୍ମଣ
* କିଛି ପ୍ରସିଦ୍ଧ *ଦାଶ* ଉପନାମ ଧାରି ଉତ୍କଳ ବ୍ରାହ୍ମଣ
** ଗୋପବନ୍ଧୁ ଦାଶ

ଶ୍ରେଣୀ:ଓଡ଼ିଶାରେ ଜାତିର ଶ୍ରେଣୀବିଭାଗ
ଶ୍ରେଣୀ:ଜାତିର ଶ୍ରେଣୀବିଭାଗ
ଶ୍ରୀ ପାର୍ଥସାରଥୀ ମନ୍ଦିର

'''''' ଓଡ଼ିଶାର ଗଞ୍ଜାମ ଜିଲ୍ଲାର ଜରଦ ଗଡ଼ରେ ଥିବା ଏକ ପୁରାତନ ହରି ମନ୍ଦିର ।

## ଅବସ୍ଥାନ 
ଏହା ଗଞ୍ଜାମ ଜିଲ୍ଲାର, ବ୍ରହ୍ମପୁର ସହରଠାରୁ ୯.୭୫ କି.ମି. ଦୂରରେ ଜରଦ ଗଡ଼ ନିକଟରେ ଥିବା ପାତ୍ରପୁରରେ ଅବସ୍ଥିତ ।

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲାର ପର୍ଯ୍ୟଟନ ସ୍ଥଳ
ଶ୍ରେଣୀ:ବିଷ୍ଣୁ ମନ୍ଦିର
ଶ୍ରେଣୀ:ଗଞ୍ଜାମ ଜିଲ୍ଲାର ହିନ୍ଦୁ ମନ୍ଦିର
ବାଲେଶ୍ଵର (ଲୋକ ସଭା ନିର୍ବାଚନ ମଣ୍ଡଳୀ)

**ବାଲେଶ୍ୱର** ଓଡ଼ିଶାର ଏକ ଲୋକ ସଭା ନିର୍ବାଚନ ମଣ୍ଡଳୀ । ଏହି ଲୋକ ସଭା ନିର୍ବାଚନ ମଣ୍ଡଳୀ ୭ଟି ବିଧାନ ସଭା ନିର୍ବାଚନ ମଣ୍ଡଳୀକୁ ନେଇ ଗଠିତ:  

:# ବଡ଼ସାହି
:# ଜଳେଶ୍ୱର
:# ଭୋଗରାଇ
:# ବସ୍ତା
:# ବାଲେଶ୍ୱର
:# ରେମୁଣା 
:# ନୀଳଗିରି

## ସାଂସଦଗଣ 
* ୨୦୨୪: ପ୍ରତାପ ଚନ୍ଦ୍ର ଷଡ଼ଙ୍ଗୀ (ଭାଜପା)
* ୨୦୧୯: ପ୍ରତାପ ଚନ୍ଦ୍ର ଷଡ଼ଙ୍ଗୀ (ଭାଜପା)
*୨୦୧୪: ରବୀନ୍ଦ୍ର କୁମାର ଜେନା (ବିଜୁ ଜନତା ଦଳ)
*୨୦୦୯: ଶ୍ରୀକାନ୍ତ ଜେନା, ଭାରତୀୟ ଜାତୀୟ କଂଗ୍ରେସ
* ୨୦୦୪: ଖାରବେଳ ସ୍ୱାଇଁ, ଭାରତୀୟ ଜନତା ପାର୍ଟି
* ୧୯୯୯: ଖାରବେଳ ସ୍ୱାଇଁ, (ଭାଜପା) 
* ୧୯୯୮: ଖାରବେଳ ସ୍ୱାଇଁ, (ଭାଜପା)
* ୧୯୯୬: କାର୍ତ୍ତିକ ମହାପାତ୍ର, (କଂଗ୍ରେସ) 
* ୧୯୯୧: କାର୍ତ୍ତିକେଶ୍ୱର ପାତ୍ର, (କଂଗ୍ରେସ) 
* ୧୯୮୯: ସମରେନ୍ଦ୍ର କୁଣ୍ଡୁ, ଜନତା ଦଳ
* ୧୯୮୪: ଚିନ୍ତାମଣି ଜେନା, (କଂଗ୍ରେସ) 
* ୧୯୮୦: ଚିନ୍ତାମଣି ଜେନା, (କଂଗ୍ରେସ) 
* ୧୯୭୭: ସମରେନ୍ଦ୍ର କୁଣ୍ଡୁ, ଜନତା ଦଳ
* ୧୯୭୧: ଶ୍ୟାମସୁନ୍ଦର ମହାପାତ୍ର, (କଂଗ୍ରେସ) 
* ୧୯୬୭: ସମରେନ୍ଦ୍ର କୁଣ୍ଡୁ, (ପ୍ରଜା ସୋସିଆଲିଷ୍ଟ ପାର୍ଟି) 
* ୧୯୬୨: ଗୋକୁଳାନନ୍ଦ ମହାନ୍ତି, (କଂଗ୍ରେସ) 
* ୧୯୫୭: ଭାଗବତ ସାହୁ, (କଂଗ୍ରେସ) 
* ୧୯୫୧: ଭାଗବତ ସାହୁ, (କଂଗ୍ରେସ)

## ଆଧାର 
## ଆହୁରି ଦେଖନ୍ତୁ 
* ଓଡ଼ିଶାର ଲୋକ ସଭା ନିର୍ବାଚନ ମଣ୍ଡଳୀ ତାଲିକା
* ଓଡ଼ିଶାର ଲୋକ ସଭା ସାଂସଦଙ୍କ ତାଲିକା
* ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ତାଲିକା

ଶ୍ରେଣୀ:ବାଲେଶ୍ୱର ଜିଲ୍ଲା
ଶ୍ରେଣୀ:ଓଡ଼ିଶାର ଲୋକ ସଭା ନିର୍ବାଚନ ମଣ୍ଡଳୀ
ଗୁରୁ ପୂର୍ଣ୍ଣିମା

ବିଷ୍ଣୁଙ୍କ ଅବତାର ବ୍ୟାସଦେବଙ୍କ ଜନ୍ମଦିବସକୁ ବ୍ୟାସ ପୂର୍ଣ୍ଣିମା ବା ଗୁରୁ ପୂର୍ଣ୍ଣିମା ରୂପେ ପାଳନ କରାଯାଏ । ଋଷି ପରାଶରଙ୍କ ଔରସରେ ମତ୍ସ୍ୟଗନ୍ଧା (ସତ୍ୟବତୀ)ଙ୍କ ଗର୍ଭରୁ ଆଷାଢ଼ ପୂର୍ଣ୍ଣିମା ଦିନ ମହର୍ଷି ବ୍ୟାସଦେବ ଗଙ୍ଗାନଦୀ ଗର୍ଭସ୍ଥ କୃଷ୍ଣଦ୍ୱୀପରେ ଜନ୍ମଗ୍ରହଣ କରିଥିଲେ । ବ୍ୟାସଦେବଙ୍କ ଔରସରେ ଶୁକଦେବ ଜନ୍ମ ହୋଇଥିଲେ ।

ଏହାଙ୍କ ମାତା ସତ୍ୟବତୀଙ୍କ ସଙ୍ଗେ ଶାନ୍ତନୁଙ୍କର ବିବାହ ହୋଇଥିଲା । ଶାନ୍ତନୁ ଓ ସତ୍ୟବତୀଙ୍କ ପୁତ୍ର ବିଚିତ୍ରବିର୍ଯ୍ୟ ନିଃସନ୍ତାନ ମୃତ ହେବାରୁ ସତ୍ୟବତୀଙ୍କ ଆଦେଶ ଅନୁସାରେ ଏ ବିଚିତ୍ରବିର୍ଯ୍ୟଙ୍କ ଦୁଇ ବିଧବାପତ୍ନୀ ଅମ୍ବିକା ଓ ଅମ୍ବାଳିକାଙ୍କ ସଙ୍ଗେ ନିୟୋଗ ବିଧି ଅନୁସାରେ ସହବାସ କଲେ ଓ ସେମାନଙ୍କ ଗର୍ଭରୁ ଧୃତରାଷ୍ଟ୍ର ଓ ପାଣ୍ଡୁଙ୍କ ଜନ୍ମ ହେଲା । ଏହାଙ୍କ ଔରସରେ ବିଚିତ୍ରବିର୍ଯ୍ୟଙ୍କ ଦାସୀଗର୍ଭରେ ବିଦୁର ଜନ୍ମଗ୍ରହଣ କରିଥିଲେ ।

## ବ୍ୟାସଦେବଙ୍କ ଅନ୍ୟନାମ 
* ବେଦବ୍ୟାସ: ବେଦମାନଙ୍କ ସଂଗ୍ରହ ଓ ବିଭାଗ କରିଥିବାରୁ 
: ପୁରାଣାନୁସାରେ ଭିନ୍ନ ଭିନ୍ନ କଳ୍ପରେ ପ୍ରତ୍ୟେକ ଦ୍ୱାପର ଯୁଗରେ ଜନ୍ମଗ୍ରହଣ କରି ବେଦମାନଙ୍କ ସଂଗ୍ରହ ଓ ବିଭାଗକାରୀ ୨୮ ଜଣ ଋଷି ବେଦବ୍ୟାସ ଭାବେ ପରିଚିତ । ଏମାନେ ବ୍ରହ୍ମା ବା ବିଷ୍ଣୁଙ୍କର ଅବତାର ବୋଲି କଥିତ । ପ୍ରଥମ ଦ୍ୱାପର ଯୁଗରେ ସ୍ୱୟଂ ବ୍ରହ୍ମା ବେଦବ୍ୟାସ ରୂପେ, ଦ୍ୱିତୀୟ ଦ୍ୱାପରରେ ପ୍ରଜାପତି ବା ମନୁ, ତୃତୀୟ ଦ୍ୱାପରରେ ଶୁକ୍ରାଚାର୍ଯ୍ୟ, ଚତୁର୍ଥ ଦ୍ୱାପରରେ ବୃହଷ୍ପତି ବେଦଭାଷ୍ୟ ରୂପେ ପରିଚିତ ହୁଅନ୍ତି । ସ୍ୱୟଂଭୁବ, ଉଶନା, ସବିତା, ମୃତ୍ୟୁ ବା ଯମ, ଇନ୍ଦ୍ର, ବସିଷ୍ଠ, ସାରସ୍ୱତ, ତ୍ରିଧାମ, ଋଷଭ ବା ତ୍ରିବୃଷ, ସୁତେଜା ବା ଭାରଦ୍ୱାଜ, ଅନ୍ତରିକ୍ଷ ବା ଧର୍ମ, ବ୍ପୁବନ୍‌ ବା ସୁଚକ୍ଷୁ, ତ୍ରଯ୍ୟାରୁଣି, ଧନଞ୍ଜୟ, କୃତଞ୍ଜୟ, ଋତଞ୍ଜୟ, ଭରଦ୍ୱାଜ, ଗୌତମ, ଉତ୍ତମ ବା ହର୍ଯ୍ୟତ୍ମା, ବାଚଶ୍ରବା ବା ନାରାୟଣ ବା ବେଣ, ସୋମମୁଖ୍ୟାୟନ ବା ତୃଣବିନ୍ଦୁ, ଋକ୍ଷ ବା ବାଲ୍ମୀକି, ଶକ୍ତି, ପରାଶର, ଜାତୁକର୍ଣ୍ଣ ଓ କୃଷ୍ଣ ଦ୍ୱୈପାୟନ *ବେଦବ୍ୟାସ* ଭୂମିକାରେ ଅବତିର୍ଣ୍ଣ ହୋଇଥାଆନ୍ତି ।

* ଦ୍ୱୈପାୟନ: ଗଙ୍ଗା ନଦୀମଧ୍ୟସ୍ଥ ଦ୍ୱୀପରେ ଏହାଙ୍କ ଜନ୍ମ ହୋଇଥିବାରୁ 
* କୃଷ୍ଣ ଦ୍ୱୈପାୟନ: ଏହାଙ୍କ ଦେହର ବର୍ଣ୍ଣ କଳା ହୋଇଥିବାରୁ ଓ କୃଷ୍ଣଦ୍ୱୀପରେ ଜନ୍ମଗ୍ରହଣ କରିଥିବାରୁ 
* କାନୀନ: ଅବିବାହିତା ସତ୍ୟବତୀଙ୍କ ଗର୍ଭରୁ ଜନ୍ମଗ୍ରହଣ କରିଥିବାରୁ 
* ସତ୍ୟଭାରତ: ମହାଭାରତର ପ୍ରଣେତା ହୋଇଥିବାରୁ 
* ପାରାଶର୍ଯ୍ୟ: ପରାଶରଙ୍କ ପୁତ୍ର ହୋଇଥିବାରୁ 
* ବାଦରାୟଣ:
* ସତ୍ୟବ୍ରତ:
* ସତ୍ୟରତ:

## ଆଉରି ଦେଖନ୍ତୁ 
* ମହାଭାରତ

## ଆଧାର 
ଶ୍ରେଣୀ:ହିନ୍ଦୁ ପର୍ବ
ସପ୍ତଶଯ୍ୟା

**ସପ୍ତଶଯ୍ୟା** ନାମଟି ଏହି ପୃଷ୍ଠାଗୁଡିକୁ ଦର୍ଶାଉଛି ।

* ସପ୍ତଶଯ୍ୟା (ଓଡ଼ିଆ ଚଳଚ୍ଚିତ୍ର)
* ସପ୍ତଶଯ୍ୟା, ଢେଙ୍କାନାଳ ପର୍ଯ୍ୟଟନ ସ୍ଥଳୀ
ନୀଳଚକ୍ର

thumb|349x349_ପିକସେଲ|ନୀଳଚକ୍ର

ବିଶ୍ୱପ୍ରସିଦ୍ଧ ଶ୍ରୀମନ୍ଦିର ଚୁଡ଼ାରେ ଶୋଭିତ ନୀଳଚକ୍ର ପ୍ରକାରାନ୍ତରେ ଦେବାୟୁଧ ସୁଦର୍ଶନ, ପତିତପାବନ ବାନାର ଧାରକ । 

## ଗଠନ 
ନୀଳଚକ୍ରର ଉଚ୍ଚତା ପ୍ରାୟ ୧୧ଫୁଟ ୮ଇଞ୍ଚ ।  ବ୍ୟାସ ୭ଫୁଟ ୬ଇଞ୍ଚ, ପରିଧି ଫଳକର ବେଧ ୨ଇଞ୍ଚ ଓ ପରିଧିର ଓସାର ୯ଇଞ୍ଚ । 
ନୀଳଚକ୍ରର କେନ୍ଦ୍ରସ୍ଥଳରେସ୍ଥିତ ବୃତ୍ତାକାର କ୍ଷେତ୍ରର ବ୍ୟାସ ୨ଫୁଟ ୨.୫ ଇଞ୍ଚ ଏବଂ ଏଥିରେ ୮ଟି ଅର ଅଛି ।  ପ୍ରତ୍ୟେକ ଅରର ଦୈର୍ଘ୍ୟ ୧ଫୁଟ ୧୦ଇଞ୍ଚ ।  ନୀଳଚକ୍ରର ଅର୍ଦ୍ଧେକ ଲୁହା ହୋଇଥିବା ବେଳେ ବାକି ଅର୍ଦ୍ଧେକ ମଧ୍ୟରେ ପାଏ ତମ୍ବା, ସୁନା ଓ ରୂପା ଏବଂ ରଙ୍ଗ, ଦସ୍ତା, ସୀସା ପ୍ରଭୃତି ରହିଛି । 

## ପତିତପାବନ ବାନା 
ନୀଳଚକ୍ରରେ ଉଡ୍ଡିୟମାନ ଧ୍ୱଜାକୁ ପତିତପାବନ ବାନା କୁହାଯାଏ ।  ନୀଳଚକ୍ର ଉପରେ ଉଡୁଥିବା ବାନା ଗୋଟିଏ ଦିନରୁ ଅଧିକ ସମୟ ମନ୍ଦିରରେ ଉଡ଼େ ନାହିଁ । ପ୍ରତ୍ୟହ ସନ୍ଧ୍ୟା ସମୟରେ ପୂର୍ବ ବାନା ଓଲାଗି ହୋଇ ନୂତନ ଧ୍ୱଜା ଉଡ଼ାଜାଏ ।  ଏହି ବାନା ସାଧାରଣତଃ ଗାଢ଼ ନାଲି କିମ୍ବା ହଳଦିଆ ବର୍ଣ୍ଣର ହୋଇଥାଏ । ଏହାର ମଧ୍ୟ ଭାଗରେ ଚନ୍ଦ୍ର ଓ ବିନ୍ଦୁ ଶ୍ୱେତ ରଙ୍ଗରେ ଅଙ୍କିତ ହୋଇଥାଏ ।  

## ମହତ୍ତ୍ୱ 
ନୀଳଚକ୍ରରେ ଧ୍ୱଜା ନଥିଲେ ଜଗନ୍ନାଥଙ୍କୁ କୌଣସି ଭୋଗ ଅର୍ପଣ କରାଯାଏ ନାହିଁ ।  କୌଣସି କାରଣରୁ ଜୀଉମାନଙ୍କୁ ଭୋଗ ସମର୍ପିତ ହୋଇ ନ ପାରିଲେ ପୂଜାପଣ୍ଡା ନୀଳଚକ୍ରଙ୍କ ଉଦ୍ଦେଶ୍ୟରେ ଭୋଗ ଅର୍ପଣ କରନ୍ତି ଓ ତାହାକୁ ଚକ୍ର ମଣୋହି କୁହାଯାଏ । ସର ଘରେ ପ୍ରସ୍ତୁତ ହେଉଥିବା ବିଭିନ୍ନ ପ୍ରକାର ମିଠା ବାହାର ବେଢ଼ାରେ ନୀଳଚକ୍ର ଉଦ୍ଦେଶ୍ୟରେ ଅର୍ପିତ ହେଲାପରେ ତାହା ବିକ୍ରୀ ନିମନ୍ତେ ଆନନ୍ଦବଜାରକୁ ଆସେ ।  ପ୍ରତ୍ୟେକ ଏକାଦଶୀରେ ନୀଳଚକ୍ର ଉପରେ ମହାଦୀପ ଉଠେ ।

## ସେବକ 
ନୀଳଚକ୍ରଙ୍କର ସେବକ ହେଉଛନ୍ତି ଗରୁଡ଼ସେବକ (ମହାଦୀପ ଓ ଧ୍ୱଜାବନ୍ଧା ସେବକ) ।  ଏମାନେ ବଢ଼େଇ ଜାତୀୟ ଶୁଦ୍ର ସେବକ ।  ଏହି ସେବକମାନଙ୍କ ଇଷ୍ଟଦେବ ହେଉଛନ୍ତି ବିନତାନନ୍ଦନ ଗରୁଡ଼ ।  ଗରୁଡ଼ଙ୍କୁ ସ୍ମରଣ କରି ନୀଳଚକ୍ରରେ ଧ୍ୱଜା ବାନ୍ଧିବା ଓ ପୂଜାର୍ଚ୍ଚନା କରିବା ନିମିତ୍ତ ସେମାନେ ଶ୍ରୀମନ୍ଦିର ଗାତ୍ର ଉପରେ ଆରୋହଣ କରିଥାନ୍ତି ୤ ଧ୍ୱଜା ବାନ୍ଧିସାରି ସେମାନେ ଶ୍ରୀମନ୍ଦିରକୁ ପଛକରି ତଳକୁ ଓହ୍ଲାନ୍ତି । 

## ଆଧାର 
## ବାହାର ଲିଙ୍କ 
ଶ୍ରେଣୀ:ଜଗନ୍ନାଥ ଧର୍ମ
ଶ୍ରେଣୀ:ଜଗନ୍ନାଥ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର

**ଓଡ଼ିଆ ସିନେମା** ଇତିହାସରେ ଅନେକ ସିନେମା ଓ ସିନେ କଳାକାର, ନିର୍ଦ୍ଦେଶକ, ଲେଖକ ଓ ଅନ୍ୟାନ୍ୟ ଟେକନିସିଆନ ଜାତୀୟ ପୁରସ୍କାରରେ ମହିମା ମଣ୍ଡିତ ହୋଇଅଛନ୍ତି । ଜାତୀୟ ପୁରସ୍କାର ଭାରତର ରାଷ୍ଟ୍ରପତିଙ୍କ ଦେଇ ଦିଆଯାଇଥାଏ । ଭାରତ ସରକାରଙ୍କ ଅଧିନରେ ଏକ ଜୁରି କମିଟି ବିଭିନ୍ନ ବିଷୟକୁ ବିଚାର କରି ଏହି ପୁରସ୍କାର ପ୍ରଦାନ କରିଥାଆନ୍ତି ।

## ଆହୁରି ଦେଖନ୍ତୁ 
* ରାଜ୍ୟ ଚଳଚ୍ଚିତ୍ର ପୁରସ୍କାର
## ଟୀକା 
## ଆଧାର 
* 

ଶ୍ରେଣୀ:ଓଡ଼ିଆ କଥାଚିତ୍ର ଜଗତ
ସ୍ତ୍ରୀ (୧୯୬୮ର ଚଳଚ୍ଚିତ୍ର)

ସାରଦା ପ୍ରସନ୍ନ ନାୟକ (ଛଦ୍ମନାମ ସିଦ୍ଧାର୍ଥ)ଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ** ସ୍ତ୍ରୀ** *୧୯୬୮* ମସିହାରେ ମୁକ୍ତିଲାଭ କରିଥିଲା ।

## ଅଭିନୟରେ 
ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
* ଚନ୍ଦନା
* ଗୌର ଘୋଷ
* ସାଧନା
* ଶ୍ୟାମଳେନ୍ଦୁ
* ଅନିମା
* କୁଞ୍ଜ
## ଗୀତ ଓ ସଂଗୀତ 
ଏହି କଥାତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଭୁବନେଶ୍ୱର ମିଶ୍ର ।

## ଆଧାର 
## ଅଧିକ ତଥ୍ୟ
* 

ଶ୍ରେଣୀ:୧୯୬୮ର ଓଡ଼ିଆ କଥାଚିତ୍ର
ଶ୍ରେଣୀ:ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ସାଧନା (୧୯୬୪ର ଚଳଚ୍ଚିତ୍ର)

ପ୍ରଭାତ ମୂଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର **ସାଧନା** *୧୯୬୪* ମସିହାରେ ମୁକ୍ତିଲାଭ କରିଥିଲା । ଏହା ଓଡ଼ିଆ ଭାଷାରେ ୧୯୬୪ର ଶ୍ରେଷ୍ଠ ଆଂଚଳିକ କଥାଚିତ୍ର ଭାବରେ ଭାରତ ରାଷ୍ଟ୍ରପତିଙ୍କ ରୌପ୍ୟ ପଦକ ପ୍ରାପ୍ତ ହୋଇଥିଲା ।

## ଅଭିନୟରେ 
ଓଡ଼ିଆଚଳଚ୍ଚିତ୍ର ‘ସାଧନା’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ଅନନ୍ତ
* ଲୀଳା ଦୁଲାଳି
* ରାଧାମଣୀ ମହାପାତ୍ର
* ମିନତି ମିଶ୍ର
* ଶରତ ପୂଜାରୀ
* ସାମୁଏଲ ସାହୁ (ବାବି)

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୪ର ଓଡ଼ିଆ କଥାଚିତ୍ର
ଶ୍ରେଣୀ:ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର
ନାରୀ (୧୯୬୩ର ଚଳଚ୍ଚିତ୍ର)

ନରେନ୍ଦ୍ର କୁମାର ମିତ୍ର ଓ ବି. ତ୍ରିଲୋଚନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା **ନାରୀ**  *୧୯୬୩* ମସିହାରେ ମୁକ୍ତିଲାଭ କରିଥିଲା ।

## ଅଭିନୟରେ 
ଓଡ଼ିଆ ଚଳଚ୍ଚିତ୍ର ‘ନାରୀ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
* ଅନିମା ପେଦିନୀ
* ଅଶୋକ
* ଦୁର୍ଲଭ

## ପୁରସ୍କାର 
* ୧୯୬୪ରେ ଏହି ଚଳଚ୍ଚିତ୍ର ରାଷ୍ଟ୍ରପତି ରୋପ୍ୟ ପଦକ ପୁରସ୍କାର ପାଇଥିଲା ।

## ଆଧାର 
ଶ୍ରେଣୀ:୧୯୬୩ର ଓଡ଼ିଆ କଥାଚିତ୍ର
ଶ୍ରେଣୀ:ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର
ଚାନ୍ଦିନୀ ଆଇ ମିସ ୟୁ

**ଚାନ୍ଦିନୀ ଆଇ ମିସ୍ ୟୁ** ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ନିର୍ଦ୍ଦେଶକ ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
## ଅଭିନୟ 
* ସବ୍ୟସାଚୀ ମିଶ୍ର
* ମେଘା ଘୋଷ
* ପ୍ରିୟା ଚୌଧୁରୀ
* ସଲିଲ ମିତ୍ର
* ରାଇଚରଣ ଦାସ

## ଗୀତ ଓ ସଙ୍ଗୀତ 
* ଗୀତିକାର: ବସନ୍ତରାଜ ସାମଲ 
* ସଙ୍ଗୀତ: ପ୍ରେମ ଆନନ୍ଦ
## ଆଧାର 
ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ଗଦାଧର ପୁଟୀ

'''''' ଜଣେ ଜଣାଶୁଣା ଓଡ଼ିଆ ଚଳଚ୍ଚିତ୍ର ସମ୍ପାଦକ ଓ ନିର୍ଦ୍ଦେଶକ । 
thumb|

## ସଂକ୍ଷିପ୍ତ ଜୀବନୀ 
ଗଦାଧର ଓଡ଼ିଶାର ମୟୂରଭଞ୍ଜ ଜିଲାର ବାରିପଦାଠାରେ ଜନ୍ମଗ୍ରହଣ କରିଥିଲେ । ବାଙ୍ଗିରିପୋଷି ଓ ବାରିପଦାରୁ ସେ ନିଜର ସ୍କୁଲ ଶିକ୍ଷା ସମାପ୍ତ କରିଥିଲେ । ପିଲାଦିନରୁ ସେ ସିନେମା ପ୍ରତି ଆଗ୍ରହୀ ଥିଲେ । ସ୍କୁଲରେ ପଢ଼ିବା ସମୟରେ ଦେଖିଥିବା ସାଧନା ଓ ମଲାଜହ୍ନ ତାଙ୍କୁ ଗଭୀର ଭାବରେ ପ୍ରଭାବିତ କରିଥିଲା । ୧୯୮୨ ମସିହାରେ ସେ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାରୁ ଉଚ୍ଚଶିକ୍ଷା ସମାପ୍ତ କରିଥିଲେ । ସେ ଦୂରଦର୍ଶନ କେନ୍ଦ୍ରରେ ଚାକିରୀ କରୁଥିଲେ । 

## କଥାଚିତ୍ର ଜୀବନ 
## ସମ୍ମାନ ଓ ପୁରସ୍କାର 
* ରାଷ୍ଟ୍ରପତି ପୁରସ୍କାର (ପୂଜା ପାଇଁ ଫୁଲଟିଏ, ୨୦୦୭) 

## ଆଧାର 
## ବାହାର ଲିଙ୍କ 
* 
* Facts & Figure about National Award for Odia Film

ଶ୍ରେଣୀ:ଓଲିଉଡ଼
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ବାରିପଦାର ଲୋକ
ଶ୍ରେଣୀ:ଓଡ଼ିଆ ଚଳଚ୍ଚିତ୍ର ସମ୍ପାଦକ
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ପ୍ରେମ ଋତୁ ଆସିଲାରେ

'ବ୍ରଜରାଜ ମୁଭିଜ୍'ର ବ୍ୟାନରରେ, ସୁଧାଂଶୁ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର **ପ୍ରେମ ଋତୁ ଆସିଲାରେ**  *୨୦୦୬* ମସିହାରେ ମୁକ୍ତିଲାଭ କରିଥିଲା । ବସନ୍ତ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ।

## ଅଭିନୟରେ 
* ଅରିନ୍ଦମ ରାୟ
* ନମ୍ରତା ଥାପା
* ପିଣ୍ଟୁ ନନ୍ଦ
* ଦେବୁ ବୋଷ
* ଅନୁ ଚୌଧୁରୀ
* ମିହିର ଦାସ
* ସରୋଜ ଦାସ
* ସିଦ୍ଧାନ୍ତ ମହାପାତ୍ର
* ଅପରାଜିତା ମହାନ୍ତି
* ବିଜୟ ମହାନ୍ତି
* ଉତ୍ତମ ମହାନ୍ତି
* ଜୟୀରାମ ସାମଲ
* ଜର୍ଜ ତିଆଡ଼ି
* ସାହେବ ସିଂ
* ସଲିଲ ମିତ୍ର
* ଚକ୍ରଧର ଜେନା
* ମୁନ୍ନା ଖାଁ
* ଅଜିତ ଦାସ

## ଗୀତ ଓ ସଙ୍ଗୀତ 
ଗୀତିକାର:ସ୍ୱରୂପ ନାୟକ

## ଆଧାର 
## ବାହାର ଆଧାର 
ଶ୍ରେଣୀ:୨୦୦୬ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ଚୋରି ଚୋରି ମନ ଚୋରି

**ଚୋରି ଚୋରି ମନ ଚୋରି**, *୨୦୧୧* ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ ଓ ଭବାନୀ ଚରଣ ରଥ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ରଜନୀ ରଞ୍ଜନ । ରାଜୀବ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନାରେ ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର ଓ ନିକିତା । ମିହିର ଦାସ, କୁନା ତ୍ରିପାଠୀ, ମୀନକେତନ ଦାସ, ପୁଷ୍ପା ପଣ୍ଡା, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଦେବାଶିଷ ପାତ୍ର 
* ନିକିତା
* ମିହିର ଦାସ
* କୁନା ତ୍ରିପାଠୀ
* ମୀନକେତନ
* ପୁଷ୍ପା ପଣ୍ଡା
* ପିଣ୍ଟୁ ନନ୍ଦ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଶୁକ୍ଳା । ଅରୁଣ ମନ୍ତ୍ରୀ, ପଞ୍ଚାନନ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

## ଆଧାର
## ଅଧିକ ତଥ୍ୟ
* 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ବାଲୁଗାଁ

thumb|ବାଲୁଗାଁର ରେଳଷ୍ଟେସନ
**ବାଲୁଗାଁ** ଓଡ଼ିଶାର ଖୋର୍ଦ୍ଧାରେ ଥିବା ଏକ ସହର । ଏହା ବିଶେଷ ରୂପେ ଚିଲିକା ପରିଭ୍ରମଣ ପାଇଁ ଖ୍ୟାତିସମ୍ପର୍ଣ୍ଣ  ।

## ଭୂଗୋଳ 
ବାଲୁଗାଁ ଓଡ଼ିଶାର ମଧ୍ୟଭାଗରେ ତଥା ଚିଲିକା ହ୍ରଦର ଉତ୍ତର-ପୂର୍ବ ଉପକୁଳରେ ଥିବା ଏକ ସହର । ଏହା ରେ ଅବସ୍ଥିତ । ଏହା ସମୁଦ୍ର ପତ୍ତନଠାରୁ ୭୬ ମି.&nbsp; ଉଚ୍ଚତ୍ତାରେ ଅବସ୍ଥିତ  । ଏହା ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୯୯ କି.ମି.&nbsp; ଦୂରରେ ତଥା ଶାଳିଆ ଡ୍ୟାମ୍ଠାରୁ ୧୯ କି.ମି.&nbsp; ଦୂରରେ ଅବସ୍ଥିତ ।

## ଲୋକଗଣନା 
୨୦୧୧ ଜନଗଣନା ଅନୁସାରେ ବାଲୁଗାଁ ସ୍ୱୟଶାସିତ ଅଞ୍ଚଳର ଲୋକସଂଖ୍ୟା ୧୫୮୨୩ ।  ଘର ସଂଖ୍ୟା ୧,୦୩୧, ଲୋକସଂଖ୍ୟା ୬,୨୦୭, ପୁରୁଷ ୩,୯୩୯ ଓ ନାରୀ ୨,୨୬୮ ।

## ଆଧାର 
## ବାହାର ଲିଙ୍କ 
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ଥ୍ୟାଙ୍କ ୟୁ ଭଗବାନ

**ଥ୍ୟାଙ୍କ ୟୁ ଭଗବାନ**, ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ସୁବୋଧ ପଟ୍ଟନାୟକ । ହର ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

## ଅଭିନୟ 
* ଅନୁଭବ ମହାନ୍ତି
* ବର୍ଷା ପ୍ରିୟଦର୍ଶିନୀ
* କାଜଲ ମିଶ୍ର
* ଶାଳିନୀ ଦ୍ୱିବେଦୀ
* ଦେବୁ ବୋଷ
* ରୁନୁ ପରିଜା
* ଲିସା ମହାନ୍ତି
* ସରୋଜ ଦାଶ
* ଇଲୁ ବାନାର୍ଜୀ
* ବ୍ରଜ ସିଂହ
* ହରିହର ମହାପାତ୍ର
* ମାମୁନି
* ସୁନିଲ ସନ୍ତୁକା
* ପ୍ରେମାଞ୍ଚନ
* ମୁନୁ
* ପ୍ରଦ୍ୟୁମ୍ନ ଲେଙ୍କା
* ବାଙ୍କୁ
* ହର ପଟ୍ଟନାୟକ 

## ଗୀତ ଓ ସଙ୍ଗୀତ 
## ଆଧାର 
## ବାହାର ଆଧାର 
* 

ଶ୍ରେଣୀ:୨୦୦୬ର ଓଡ଼ିଆ କଥାଚିତ୍ର
ରାଜୁ ଆୱାରା

**ରାଜୁ ଆୱାରା**, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏଲୋରୀ ପ୍ରିୟଦର୍ଶିନୀ ଏବଂ ସନ୍ତୋଷ ତ୍ରିପାଠୀ । ବିଜୟ ମହାନ୍ତି, ନମ୍ରତା ଦାସ, ଚୌଧୁରୀ ଜୟପ୍ରକାଶ ଦାଶ, ରଞ୍ଜନ କୁମାର ଦିକ୍ଷୀତ, ମଞ୍ଜୁଳ କଅଁର, ପ୍ରଜ୍ଞା ଖଟୁଆ, ଲୀନା, ମନୋଜିତ୍, ଉପେନ୍ଦ୍ର ପତି, ବିଜୟ ପଟ୍ଟନାୟକ, ଅନୁପ ଶାହା, ଜୟୀରାମ ସାମଲ, ସରସ୍ୱତୀ, ତାନିଆ, ଜର୍ଜ ତିଆଡ଼ି

## ଅଭିନୟ
* ଆକାଶ ଦାସନାୟକ
* ଅର୍ପିତା ମୁଖାର୍ଜୀ
* ବିଜୟ ମହାନ୍ତି
* ଜୟୀରାମ ସାମଲ
* ଜର୍ଜ ତିଆଡ଼ି
* ନମ୍ରତା ଦାସ
* ମନୋଜିତ୍
* ତାନିଆ
* ଚୌଧୁରୀ ଜୟପ୍ରକାଶ ଦାସ
* ଅନୁପମ ଶାହା
* ପ୍ରଜ୍ଞା ଖଟୁଆ

## ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟାଧର ସାହୁ । ଏହି କଥାଚିତ୍ରଟିର ଗୀତଗୁଡ଼ିକ ମୋହିତ ଚକ୍ରବର୍ତ୍ତୀ, ବନଜ ମହାପାତ୍ର, ଚିନ୍ତାମଣି ଦାସ, ଦେବାନନ୍ଦ ନାୟକ ଆଦି ଗୀତିକାରମାନେ ରଚନା କରିଥିଲେ । କଥାଚିତ୍ରଟିର ଗୀତଗୁଡ଼ିକ ଅନ୍ତରା ମିତ୍ର, ସଞ୍ଜୁ ମହାନ୍ତି, ଅରବିନ୍ଦ ମୁଦୁଲି, ପ୍ରଦୀପ, ସୌରଭ ଅଦି କଣ୍ଠଶିଳ୍ପିମାନେ ଗାଇଥିଲେ ।

### ଗୀତ
## ଆଧାର
## ବାହାର ଆଧାର
ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଅପରେଟିଙ୍ଗ ସିଷ୍ଟମ

ଅପରେଟିଙ୍ଗ ସିଷ୍ଟମ କମ୍ପ୍ୟୁଟରର ବିଭିନ୍ନ ରିସୋର୍ସ ଯେପରିକି ମେମୋରୀ, ସି.ପି.ଇଉ., ଅନ୍ୟାନ୍ୟ ହାର୍ଡୱେର ଇତ୍ୟାଦିଙ୍କୁ ସଠିକ ଭାବେ ପରିଚାଳନା କରି ଏକ କମ୍ପ୍ୟୁଟରକୁ ସମ୍ପୂର୍ଣଭାବେ କାର୍ଯ୍ୟକାରୀ କରିବାରେ ସାହାଯ୍ୟକରେ । ଏହା ବିଭିନ୍ନ ପ୍ରୋଗ୍ରାମ, ହାର୍ଡୱେର ମଧ୍ୟରେ ତାଳ ମେଳ ରକ୍ଷା କରି ସେମାନଙ୍କୁ ଆବଶ୍ୟକୀୟ ରିସୋର୍ସ ପ୍ରଦାନ କରେ, ଯାହାଦ୍ୱାରା କମ୍ପ୍ୟୁଟରଟି ସୁରୁଖୁରରେ କାର୍ଯ୍ୟ କରିପାରେ ।  

### ଇତିହାସ 
କାଲକୁଲେଟର ମଧ୍ୟ ଏକ ପ୍ରକାର କମ୍ପ୍ୟୁଟର କିନ୍ତୁ ଏହା ଯେକୌଣସି ସମୟରେ ଗୋଟିଏ ହିଁ କାମ କରିପାରେ | କମ୍ପ୍ୟୁଟର ପୂର୍ବରୁ ଏତେ ଜଟିଳ ନ ଥିଲା କିମ୍ବା ସେଥିରେ ଏତେ ମାତ୍ରାରେ ଏକ ସମୟରେ ବହୁତ କାର୍ଯ୍ୟ କରିବାର କ୍ଷମତା ମଧ୍ୟ ନ ଥିଲା | ତେଣୁ ଜଟିଳତାକୁ ପରିଚାଳନା କରିବା ପାଇଁ ହାର୍ଡୱେର ଉପର ସ୍ତରରେ ଆଉ ଏକ ସ୍ତରର ନିର୍ମାଣ କରାଗଲା ଯାହାଦ୍ୱାରା ଜଣେ ବ୍ୟବହାରକାରୀ ଏହାକୁ ସହଜରେ ପରିଚାଳନା କରିପାରିବ ଏବଂ କମ୍ପ୍ୟୁଟର ନିଜେ ନିଜକୁ ଠିକ୍ ଭାବରେ ଚଲେଇପାରିବ |

##### ମେନଫ୍ରେମ୍  
୧୯୫୦ ଦଶକରେ ମେନଫ୍ରେମ୍  କମ୍ପ୍ୟୁଟରରେ ବହୁତଗୁଡିଏ ବୈଶିଷ୍ଟ୍ୟମାନ ନିର୍ମାଣ କରାଯାଇଥିଲା ଯେପରିକି 

* batch processing ( ଗୋଟେ ବ୍ୟାଚ୍ ପରେ ଆଉ ଗୋଟେ ବ୍ୟାଚ୍ ପ୍ରୋଗ୍ରାମିଂ କାମକୁ କରିବା )
* input/output ( ତଥ୍ୟ ବା ଡାଟା ଦିଆନିଆ ତତ୍କ୍ଷଣାତ୍ କରିବାର ସୁବିଧା )
* interrupting ( ପ୍ରୋଗ୍ରାମିଂ ପ୍ରକ୍ରିୟା ଚାଲୁଥିବାବେଳେ ତାକୁ ମଝିରେ ଅଟକାଇ ଅନ୍ୟ କିଛି କରିବାର କ୍ଷମତା)
* buffering, ( ଗୋଟିଏ କାମ ଚାଲିଥିବାବେଳେ ଆଉ ଅନ୍ୟ କାମକୁ ପ୍ରସ୍ତୁତ କରିବା )
* multitasking, ( ଏକରୁ ଅଧିକ କାମ ଏକା ସଙ୍ଗେ କରିବା)
* spooling, ( ଅନ୍ୟ ମେସିନ୍ ଯାହାର ଡାଟା ନେବାର କ୍ଷମତା ଧୀର ତାକୁ ଡାଟା ଧୀରେ ଭାବେ ଦେବା  )
* runtime libraries,( ପ୍ରୋଗ୍ରାମିଂ ପ୍ରକ୍ରିୟାରେ ବ୍ୟବହୃତ ଅନ୍ୟ ସାହାଯ୍ୟକାରୀ ପ୍ରୋଗ୍ରାମିଂକୁ ଠିକ୍ ସମୟରେ ପ୍ରଦାନ କରିବା)
* link-loading ()

##### ମାଇକ୍ରୋକମ୍ପ୍ୟୁଟର 
### ପ୍ରକାର 
### ବିଭିନ୍ନ ଅଂଶ 
###### କର୍ନେଲ 
###### ସିଷ୍ଟମ ଡ୍ରାଇଭର 
### କେତୋଟି ଉଦାହରଣ 
ବିଭିନ୍ନ ଅପରେଟିଂ ସିଷ୍ଟମ ଶ୍ରେଣୀର ଉଦାହରଣ ହେଲେ ୱିନଡୋଜ, ଲିନକ୍ସ, ଇଉନିକ୍ସ ଇତ୍ୟାଦି ଇତ୍ୟାଦି । ଏହି ଶ୍ରେଣୀଗୁଡିକରେ ବିଭିନ୍ନ ଅପରେଟିଂ ସିଷ୍ଟମ ଅଛନ୍ତି ।

#### ୱିନଡୋଜ 
ୱିନଡୋଜ ଅପରେଟିଂ ସିଷ୍ଟମ ଶ୍ରେଣୀରେ ୱିନଡୋଜ ୩.୧, ୱିନଡୋଜ ୨୦୦୦, ୱିନଡୋଜ ଏମ.ଇ., ୱିନଡୋଜ ଏକ୍ସପି, ୱିନଡୋଜ ସର୍ଭର ୨୦୦୩ , ୱିନଡୋଜ ଭିସ୍ଟା, ୱିନଡୋଜ ୭, ୱିନଡୋଜ ସର୍ଭର ୨୦୦୮, ୱିନଡୋଜ ୮, ୱିନଡୋଜ ୧o  ଇତ୍ୟାଦି ଅଛନ୍ତି ।

#### ଲିନକ୍ସ 
#### ଇଉନିକ୍ସ 
ଇଉନିକ୍ସ ଅପରେଟିଂ ସିଷ୍ଟମ ଶ୍ରେଣୀରେ ଥିବା ବିଭିନ୍ନ ଭର୍ସନ ହେଲେ ସୋଲାରିସ, ବି.ଏସ.ଡି., ଓ.ଏସ. ଏକ୍ସ, ଏ.ଆଇ.ଏକ୍ସ. ଇତ୍ୟାଦି ।

## ଆଧାର 
ଶ୍ରେଣୀ:ଅପରେଟିଙ୍ଗ ସିଷ୍ଟମ
ଲିନକ୍ସ ବଣ୍ଟନ

[[Image:Linux Distribution Timeline.svg|thumb|right|GNU/Linux Distro Timeline, timeline representing the development of various Linux distributions.]]
ସାଧାରଣତଃ ଜି.ଏନ.ଇଉ/ଲିନକ୍ସକୁ ବିଭିନ୍ନ କମ୍ପାନୀ, କମ୍ୟୁନିଟି ଓ ବ୍ୟକ୍ତି ବିଶେଷ ନିଜର କିଛି ନୂଆ ବା ବଦଳା ଯାଇଥିବା କୋଡ ସହିତ ବାନ୍ଧି କିଛି ଗୋଟାଏ ନାମରେ ବଣ୍ଟନ କରିଥାନ୍ତି । ଏଗୁଡ଼ିକୁ ଲିନକ୍ସ ବଣ୍ଟନ ବା ଇଂରାଜୀରେ ଲିନକ୍ସ ଡିସଟ୍ରିବିଉଶନସ କୁହାଯାଏ ।

କିଛି ଲିନକ୍ସ ବଣ୍ଟନର ଉଦାହରଣ ହେଲେ:- 

* ଉବଣ୍ଟୁ ଲିନକ୍ସ
* ଫେଡ଼ୋରା ଲିନକ୍ସ
* ଓପେନସୁଶେ ଲିନକ୍ସ
* ରେଡହାଟ ଲିନକ୍ସ
* ମଣ୍ଡରିବା ଲିନକ୍ସ
## ଆଧାର 
ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଓଲଟ କମଳ

'*ଓଲଟ କମଳ* (ଇଂରାଜୀ:Abroma augusta Linn.f.)** ଏକ ଛୋଟ ବୃକ୍ଷ |
**କୁଳ(Family)**-ପିଶାଚକାର୍ପାସ –Sterculiaceae
**ଇଂରାଜୀ ନାମ**- ଡ଼େଭିଲ୍ସ୍ କଟନ(Devil’s cotton, Indian Hemp)** ଲାଟିନ ନାମ**-ଆବ୍ରୋମା ଅଗଷ୍ଟା ଲୀନ. ଏଫ. 

## ବିବିଧ ଭାରତୀୟ ପ୍ରାଦେଶିକ ନାମ 
thumb| ଓଲଟକମଳ

## ଉଦ୍ଭିଦ ସ୍ୱରୂପ ବର୍ଣ୍ଣନା 
thumb|ଓଲଟକମଳ
ଏହାର ରୋମଶ ଗୁଳ୍ମ କିମ୍ବା ଛୋଟ ବୃକ୍ଷ ୧୦ ଫୁଟ ପର୍ଯ୍ୟନ୍ତ କିମ୍ବା ତତୁର୍ଦ୍ଧ ଉଚ୍ଚ ହୋଇଥାଏ ।
* କାଣ୍ଡ ତ୍ୱକରୁ ରେଶମି ଲମ୍ବା ସୂତ୍ର ବାହାରି ଥାଏ ।
* ପତ୍ର-୪-୬ ଇଞ୍ଚ ଦୈର୍ଘ୍ୟ,୪-୫ ଇଞ୍ଚ ପ୍ରସ୍ଥ, ଦନ୍ତୁର ଧାର । ଊର୍ଦ୍ଧ୍ୱ ଭାଗ ପତ୍ର ଅଖଣ୍ଡ ଏବଂ ଛୋଟ ହୋଇଥାଏ । ଉପପତ୍ର ପତ୍ରବୃନ୍ତ ସମାନ ୧/୨ -୧ ଇଞ୍ଚ ଲମ୍ବା ହୋଇଥାଏ ।
* ପୁଷ୍ପ-ଗୁଚ୍ଛୟୁକ୍ତ, ବାଇଗଣୀ ରଙ୍ଗ, ଅଧୋମୁଖ, ୨ ଇଞ୍ଚ ବ୍ୟାସ ଯୁକ୍ତ ହୋଇଥାଏ । ପୁଷ୍ପଦଣ୍ଡ ୧.୫ଇଞ୍ଚ ଲମ୍ବା, ଅକ୍ଷୀୟ ଅବସ୍ଥିତି । ପୁଷ୍ପ ବାହ୍ୟ ଦଳ ୪ ତଥା ଆଭ୍ୟନ୍ତର ଦଳ ୫ଟି ଥାଏ ।
* ଫଳ- ପଞ୍ଚ କୋଣୀୟ ତଥା ପଞ୍ଚକୋଷ୍ଠୀୟ, ୧.୫ଇଞ୍ଚ ଦୈର୍ଘ୍ୟ, ଯାହା ଭିତରେ ମୂଳା ବୀଜ ସଦୃଶ ଅନେକ କୃଷ୍ଣ ବର୍ଣ୍ଣର ବୀଜ ଥାଏ ।
* ଅଗଷ୍ଟ –ସେପ୍ଟେମ୍ବର ମାସରେ ପୁଷ୍ପ ତଥା ଅକ୍ଟୋବର-ଜାନୁୟାରୀ ମାସରେ ଫଳ ପ୍ରସ୍ଫୁଟିତ ହୋଇଥାଏ ।
thumb| ଓଲଟକମଳ ଫୁଲ
## ଭୌଗଳିକ ପ୍ରାପ୍ତି ସ୍ଥାନ 
thumb|ଓଲଟକମଳ
ପ୍ରାୟତଃ ସମଗ୍ର ଏସିଆରେ ଦେଖିବାକୁ ମିଳିଥାଏ ନେପାଲ ଏବଂ ପାକିସ୍ତାନରେ ମଧ୍ୟ ମିଳିଥାଏ । ଏହା ଭାରତର ଆସାମ, ସିକିମ, ପଶ୍ଚିମବଙ୍ଗ, ଉତ୍ତର ଓଡ଼ିଶା, ତାମିଲନାଡୁ, କର୍ଣ୍ଣାଟକ, ମହାରାଷ୍ଟ୍ର ପ୍ରଭୃତି ରାଜ୍ୟରେ ଦେଖିବାକୁ ମିଳିଥାଏ |

## ରାସାୟନିକ ସଂଘଟନ 
* କାଣ୍ଡ ଏବଂ ଚେରରେ: ଆବ୍ରୋମାଇନ( abromine), କୋଲାଇନେ ଏବଂ ବିଟାଇନ (Choline and Betaine) ତଥା ଦୁଇଟି ଷ୍ଟେରୋଲ ଯଥା ବି-ଷ୍ଟେରୋଲ ଏବଂ ସିଗ୍ମା-ଷ୍ଟେରୋଲ । ଆଉଗଷ୍ଟିକ ଏସିଡ ଏବଂ ଷ୍ଟିଗ୍ମାଷ୍ଟେରୋଲ ଗ୍ଲାଇକୋସାଇଡ । ଏହା ବ୍ୟତୀତ ରେସିନ(resin), ଅଠା ନିର୍ଯ୍ୟାସ (Gum), ଡିଜିଟୋନଇଡ (digitonide) ଆଦି ଯୌଗିକ ମହଜୁଦ ଥାଏ ।
* ଖଣିଜ ଲବଣ: ପୋଟାସିୟମ (k), ସୋଡିୟମ(Na), ମାଗ୍ନେସିୟମ(Mg) 
* ପତ୍ରରେ: ଗ୍ଲାଈକୋଷାଇଡ ଯୌଗିକ ଯଥେଷ୍ଟ ମାତ୍ରାରେ ଥାଏ ।ତାରାକ୍ସେରୋ(taraxero)
* ମଞ୍ଜିରେ ଥାଏ: ସ୍ଥିର ତୈଳ ଏବଂ ଲିନୋଲେଇକ ଏସିଡ 
## ଚିକିତ୍ସା ବିଜ୍ଞାନ ଗବେଷଣାଦ୍ୱାରା ସିଦ୍ଧ ତଥ୍ୟ 
* ମଧୁମେହ ନିୟନ୍ତ୍ରଣ କ୍ଷମତା: ଉଲଟ କମ୍ବଳ ପତ୍ରର ମିଥ।ନୋଲ ଆହାରିତ ଯୌଗିକ ମଧୁମେହ ସମ୍ପୂର୍ଣ୍ଣ ନିୟନ୍ତ୍ରଣ କରିବାରେ ସକ୍ଷମ ।
* **ସେଣ୍ଟ୍ରାଲ କାଉନ୍ସିଲ ଅଫ ହୋମୀଓପାଥୀ'''ଦ୍ୱାରା ପ୍ରତିପାଦିତ ଗବେଷଣା ପ୍ରମାଣିତ ତଥ୍ୟାବଳୀ ଅନୁଯାୟୀ ଏହା ଯାବତୀୟ ସ୍ତ୍ରୀରୋଗ ଯଥା-କୃଛାର୍ତ୍ତବ, ଶ୍ୱେତ ପ୍ରଦର, ଜରାୟୁ ପ୍ରଦାହରେ ବହୁ ସଫଳ ପୂର୍ବକ ଆରୋଗ୍ୟ ପ୍ରଦାନ କରିଥାଏ ।ଏହା ମଧୁମେହ ଏବଂ ଶ୍ୱାସନଳୀ ପ୍ରଦାହରେ ଫଳପ୍ରଦାୟକ ।
* ଗର୍ଭପାତ ଗୁଣ(Abortifacient): ଏହାର ବୀଜ ତୈଳ ଏବଂ ଚେରରେ ଗର୍ଭପାତ ଏବଂ ସ୍ୱତଃ ଗର୍ଭସ୍ରାବ କରାଇବାର କ୍ଷମତା ଥାଏ । 

## ଆୟୁର୍ବେଦ ଶାସ୍ତ୍ର ଅନୁଯାୟୀ ଗୁଣ ବର୍ଣ୍ଣନା 
## ଦୋଷ ପ୍ରୟୋଗ 
ଏହା କଫ ବାତ ଶାମକ ତଥା ପିତ୍ତବର୍ଦ୍ଧକ ।
### ସଂସ୍ଥାନିକ ପ୍ରୟୋଗ 
ପ୍ରଜନନ ସଂସ୍ଥାନ –ଜରାୟୁ ରୋଗ-ରଜୋରୋଧ, କଷ୍ଟାର୍ତ୍ତବ, ଅନିୟମିତ ଋତୁସ୍ରାବରେ ଏହା ଅତିଶୟ ଲାଭକର । ଏହା ଋତୁସ୍ରାବର ତିନି ଦିନ ପୂର୍ବରୁ ଋତୁସ୍ରାବର ଦୁଇଦିନ ପର ପର୍ଯ୍ୟନ୍ତ ଦିଆଯାଏ । ଏହା ଅତି ମାତ୍ରାରେ ଗର୍ଭପାତ କରାଏ । ଏହା ଗର୍ଭାଶୟବଲ୍ୟ, ଗର୍ଭାଶୟୋତ୍ତେଜକ, ଆର୍ତ୍ତବଜନନ ତଥା ବେଦନସ୍ଥାପନ ଗୁଣ ପ୍ରଭାବ ଯୁକ୍ତ ଅଟେ ।

## ଆଧାର 
## ବାହାର ଆଧାର 
# ଦ୍ରବ୍ୟଗୁଣ ବିଜ୍ଞାନ –ପ୍ରଫେସର ପ୍ରିୟବ୍ରତ ଶର୍ମା –ଖଣ୍ଡ -୩, ବନାରସ ହିନ୍ଦୁ ବିଶ୍ୱବିଦ୍ୟାଳୟ । 
# http://www.maharashtra.gov.in/pdf/gazeetter_reprint/BOTANY/SECTION_I_MEDICINAL_PLANTS.pdf
# PHARMACY AND CHEMICAL STUDIES :Abroma Augusta Folia Muzumdar K P. http://homeoresearch.blogspot.com/2010/10/pharmacy-and-chemical-studies-abroma.html
# Dr. Shaikh Bokhtear Uddin, Ethnobotany Lab, Department of Botany, Chittagong University, Chittagong 4331, Bangladesh. Medicinal Plants Database of Bangladesh-http://www.mpbd.info/

ଶ୍ରେଣୀ:ଉଦ୍ଭିଦ ବିଜ୍ଞାନ
ଶ୍ରେଣୀ:ଔଷଧୀୟ ଗଛ
ପୁଣ୍ୟପ୍ରଭା ଦେବୀ

**ପୁଣ୍ୟପ୍ରଭା ଦେବୀ** (୭ ଅକ୍ଟୋବର ୧୯୩୮ - ୩୧ ଡିସେମ୍ବର ୨୦୨୧), କଟକର ତଳ ତେଲଙ୍ଗାବଜାରରେ ଜନ୍ମିତ ଜଣେ ଜଣାଶୁଣା ଓଡ଼ିଆ କବି, ଗାଳ୍ପିକା ଓ ଶିଶୁ ସାହିତ୍ୟିକା । ୧୯୬୪ ମସିହାରୁ ସେ ବିଶାଖାପଟନମରେ ରହୁଥିଲେ ।
୩୧ ଡିସେମ୍ବର ୨୦୨୧ରେ ତାଙ୍କର ମୃତ୍ୟୁ ହେଇଥିଲା ।

## ରଚନାବଳୀ 
### ଶିଶୁ ଗଳ୍ପ ସଙ୍କଳନ 
* ଟିକି ରାଇଜ
* କାଳିଆ ବଳଦ ଗଲା ଗଲା (ଜାତୀୟ ପୁରସ୍କାର)
* ପିଲାଙ୍ଗ ମେଘଦୁତ
* ଶିଶୁ ସୈନିକ
* କୁନି ଗୋଇନ୍ଦା (କେନ୍ଦ୍ର ସାହିତ୍ୟ ଏକାଡେମି ପୁରସ୍କାର)
### ଗଳ୍ପ ସଙ୍କଳନ 
* ଅନ୍ୟ ଏକ ଶ୍ରବଣ କୁମାର
* ଶୁନ୍ୟ ମନ୍ଦିର
* ହଜି ଯାଇଥିବା ଝିଅ
### ଉପନ୍ୟାସ 
* ଅସ୍ତରଙ୍ଗ
* ଶୁଦ୍ର ସାଇକତା
* ସ୍ୱାମିନୀ
* ଚନ୍ଦନ ଘୋରିଲେ ବାସେ 

## ସମ୍ମାନ ଓ ପୁରସ୍କାର 
* ବାଳ ସାହିତ୍ୟ ପୁରସ୍କାର (କେନ୍ଦ୍ର ସାହିତ୍ୟ ଏକାଡେମୀ ପ୍ରଦତ୍ତ): ୨୦୨୨
* ଶିଶୁ ସାହିତ୍ୟ ରତ୍ନ ପୁରସ୍କାର (ଓଡ଼ିଶା ସରକାର)
* ସାହିତ୍ୟ ପ୍ରଭା (ଉତ୍କଳ ସାଂସ୍କୃତିକ ସମାଜ) 
* ଜାତୀୟ ପୁରସ୍କାର 
* ଆକାଶବାଣୀ ପୁରସ୍କାର

## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ପୋଡ଼ ପିଠା

**ପୋଡ଼ ପିଠା** ବା **ପୋଡ଼ାପିଠା** ଏକ ପାରମ୍ପାରିକ ଓଡ଼ିଆ ପିଠା । ଏହା ଚାଉଳ ଚୁନା ଓ ଗୁଡ଼/ଚିନିତିଆରି ପିଠଉକୁ ଏକ ବଡ଼ କଡ଼ାଇରେ ଚାରିପଟୁ ପୋଡ଼ି ତିଆରିକରାଯାଏ । ଏହା ପ୍ରତ୍ୟେକ ଓଡ଼ିଆ ଘରେ ରଜ ଓ ନାନାଦି ପର୍ବପର୍ବାଣିରେ ତିଆରି କରାଯାଇଥାଏ । ଜଗନ୍ନାଥଙ୍କ ଛପନ ଭୋଗରେ ମଧ୍ୟ ଏହା ଠାକୁରଙ୍କୁ ଅର୍ପଣ କରାଯାଇଥାଏ ।

## ଉପାଦାନ 
* ୫୦୦ଗ୍ରାମ ଚାଉଳ
* ୪୦୦ ଗ୍ରାମ ଗୁଡ଼/ ଚିନି
* ୨ ଚାମଚ ଘିଅ

## ତିଆରି ପ୍ରଣାଳୀ 
ପାଣି ଫୁଟାଯାଇ ସେଥିରେ ଧିରେ ଧିରେ ଚାଉଳ ଚୁନା ଓ ଗୁଡ଼ ଗୋଳାଯାଇ ବହଳିଆ ଜନ୍ତଣି ତିଆରି କରାଯାଏ । ସେଥିରେ କାଜୁ, କିସମିସ ଓ ଘିଆ ଆଦି ଗୋଳାଯାଇ ଏକ ବଡ଼ କଡ଼ାଇରେ କଦଳୀ ପତ୍ରରେ ଅଜାଡ଼ି ଦିଆଯାଏ । ଏହା ଉପରେ ପୁଣି ପତ୍ର ଘୋଡ଼ାଇ ତାହାକୁ ଜଳନ୍ତା ଅଙ୍ଗାରରେ ଢାଙ୍କି ଦିଆଯାଏ । ଏହି କଡ଼ାଇକୁ ଅଳ୍ପ ନିଆଁ ଥିବା ଚୁଲିରେ ଅଧଘଣ୍ଟାରୁ ଘଣ୍ଟାଏ ଯାଏଁ ରଖାଯାଇଥାଏ । ଏହା ପରେ ଅଙ୍ଗାର ଓ ପତ୍ର ସବୁକୁ ବାହାର କରି ଧୋଇ, କାଟି ଏହାକୁ ଖିଆଯାଇଥାଏ ।
## ବାହୁଡ଼ା ଯାତ୍ରାରେ ପୋଡ଼ ପିଠା
ବାହୁଡ଼ା ଦିନ ରଥାରୁଢ଼ ହୋଇ ଠାକୁରମାନେ ଶ୍ରୀମନ୍ଦିରକୁ ବାହୁଡ଼ିବେ ।  ଶ୍ରୀବଳଭଦ୍ର, ଦେବୀ ସୁଭଦ୍ରା ଓ ଶ୍ରୀଳଗନ୍ନାଥଙ୍କ ରଥରେ ପୋଡ଼ପିଠା ଭୋଗଲାଗିବା ପରେ ପରେ ରଥ ଗଡ଼େ । ଏହି ବିଧି ପାଇଁ ମାଉସୀ ମା’ଙ୍କ ସେବକଙ୍କ ଘରେ ପୋଡ଼ପିଠା ପ୍ରସ୍ତୁତି ହୁଏ । ଅଟା, ଘିଅ, ଚିନି, ଛେନା, ଲବଙ୍ଗ, ଗୁଜୁରାତି ପକାଯାଇ ତିନି ଠାକୁରଙ୍କ ପାଇଁ ଚାରିଟି ପୋଡ଼ପିଠା ପ୍ରସ୍ତୁତ ହୁଏ ।
ପ୍ରଥମେ ଏସବୁ ଦ୍ରବ୍ୟ ମିଶାଯାଇ ଖଳି ପ୍ରସ୍ତୁତ ହୁଏ । ଏହାପରେ ଏକ ବଡ଼ ପାତ୍ରରେ ପାଣି ନିଆଯାଇ ଚୁଲିରେ ବସାଯାଏ । ପାଣି ଫୁଟିବା ପରେ ଏହି ପାତ୍ର ଭପରେ ଜାଲି ଦିଆଯାଇ ତା' ଉପରେ ଖଲିପତ୍ର ରଖାଯାଏ । ଖଲିପତ୍ର ଉପରେ ତାଟି ଦିଆଯାଇ ଆଉ ଏକ ଖଲିପତ୍ର ରଖାଯାଏ । ବାମ୍ପରେ ପ୍ରସ୍ତୁତ ହୁଏ ପିଠା । ପରେ ବାହାରକୁ କାଢ଼ି ଦିଆଯାଏ । ଥଣ୍ଡା ହେବାପରେ ଏହାକୁ ଖଣ୍ଡ ଖଣ୍ଡ କରି କାଟି ଗୁଆଘିଅରେ ଛଣାଯାଏ । ପରେ ଏହାକୁ ମାଟିହାଣ୍ଡିରେ ରଖି ଭୋଗ ଲଗାଯାଏ । 
## ଆଧାର 
## ଅଧିକ ତଥ୍ୟ 
* Poda Pitha 

ଶ୍ରେଣୀ:ଓଡ଼ିଆ ରାନ୍ଧଣା
ଶ୍ରେଣୀ:ଓଡ଼ିଆ ପିଠା
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ହର ପଟ୍ଟନାୟକ

**ହର ପଟ୍ଟନାୟକ** (୧୨ ଅକ୍ଟୋବର ୧୯୫୮-୧୩ ଜାନୁଆରୀ ୨୦୧୫) ଜଣେ ଓଡ଼ିଆ କଥାଚିତ୍ର ଅଭିନେତା, ନିର୍ଦ୍ଦେଶକ, ପ୍ରଯୋଜକ ଓ ଚିତ୍ରନାଟ୍ୟ ଲେଖକ ଥିଲେ । ସେ ୭୦ରୁ ଅଧିକ କଥାଚିତ୍ରରେ ଅଭିନୟ କରିବା ସହ ୨୦ରୁ ଅଧିକ କଥାଚିତ୍ରର ନିର୍ଦ୍ଦେଶନା ଦେଇଥିଲେ । ୨୦୧୫ ମସିହା ଜାନୁଆରୀ ୧୩ ତାରିଖ ଦିନ ଭୁବନେଶ୍ୱରଠାରେ ତାଙ୍କର ଦେହାନ୍ତ ହୋଇଥିଲା । 

## କଥାଚିତ୍ର 
ସେ ୧୯୭୭ ମସିହାରେ ନିର୍ଦ୍ଦେଶକ ଶିଶିର ମିଶ୍ରଙ୍କ ସହକାରୀ ଭାବେ ସୁନାସଂସାର କଥାଚିତ୍ରରୁ ନିଜ ବୃତ୍ତି ଆରମ୍ଭ କରିଥିଲେ ।
### ନିର୍ଦ୍ଦେଶିତ 
* ପାଗଳ ପ୍ରେମୀ (୨୦୦୭)
* କଳ୍କୀ ଅବତାର (୧୯୯୯)
* ପୁଅ ମୋର ଭୋଳାଶଙ୍କର (୧୯୯୬)
* ସୁହାଗ ସିନ୍ଦୂର (୧୯୯୬)
### ଅଭୀନୀତ 
# ସହରୀ ବାଘ (୧୯୮୫)
# ଯୋର ଯା'ର ମୂଲକ ତାର (୧୯୮୬)
# ସୁନା ଚଢ଼େଇ (୧୯୮୭)
# ଚକା ଆଖି ସବୁ ଦେଖୁଛି (୧୯୮୭)
# ଯାହାକୁ ରଖିବେ ଅନନ୍ତ (୧୯୮୮)
# ପୁଅ ମୋର କଳାଠାକୁର (୧୯୮୮)
# ଆସୁଛି ମୋ କାଳିଆସୁନା (୧୯୮୯)
# ଦଇବ ଦଉଡ଼ି (୧୯୯୦)
# କପାଳ ଲିଖନ (୧୯୯୧)
# ଘର ମୋର ସ୍ୱର୍ଗ (୧୯୯)
# ଅଣ୍ଟିଛୁରୀ ତଣ୍ଟିକାଟେ (୧୯୯୨)
# ବାଦ୍‌ଶାହ (୧୯୯୨)
# ରଖିଲେ ଶିବ ମାରିବ କିଏ (‌୧୯୯୪)
# ସୁହାଗ ସିନ୍ଦୂର (୧୯୯୬)
# ରାମ ଲକ୍ଷ୍ମଣ (୧୯୯୭)
# ନାରୀ ବି ପିନ୍ଧିପାରେ ରକ୍ତ ସିନ୍ଦୂର (୧୯୯୭)
# ଗଙ୍ଗା ଯମୁନା (୧୯୯୭)
# ସ୍ତ୍ରୀ (୧୯୯୮)
# ସହର ଜଳୁଛି (୧୯୯୮)
# ଏଇ ସଙ୍ଘର୍ଷ (୧୯୯୮)
# ପରଦେଶୀ ବାବୁ (୧୯୯୯)
# କୃଷ୍ଣା କାବେରୀ (୧୯୯୯)
# କଥା କହିବମୋ ମଥା ସିନ୍ଦୁର (୧୯୯୯)
# କଳ୍କୀ ଅବତାର (୧୯୯୯)
# କାଳଚକ୍ର (୧୯୯୯)
# ମୋ କୋଳ ତୋ ଝୁଲଣା (୨୦୦୧)
# ଧର୍ମ ଦେବତା (୨୦୦୧)
# ସିନ୍ଦୂର ନୁହେଁ ଖେଳଘର (୨୦୦୨)
# ଯେ ପାଞ୍ଚେ ପର ମନ୍ଦ (୨୦୦୨)
# ସାଥୀରେ (୨୦୦୪)
# ବର୍ଷା ମାଇଁ ଡାର୍ଲିଙ୍ଗ୍ (୨୦୦୪)
# ଅର୍ଜୁନ (୨୦୦୫)
# ଅଗ୍ନୀ ପରିକ୍ଷା (୨୦୦୫)
# ଥ୍ୟାଙ୍କ ୟୁ ଭଗବାନ (୨୦୦୬)
# ପାଗଳ ପ୍ରେମୀ (୨୦୦୭)
# ଛାତି ଚିରି ଦେଲେ ତୁ (୨୦୦୮)
# କୁରୁକ୍ଷେତ୍ର (୨୦୦୯)
# ତୋ ଆଖିରେ ମୁଁ (୨୦୧୦)
# ଓମ୍ ସାଇ ରାମ୍ (୨୦୧୨)

## ମାନସମ୍ମାନ 
## ଆଧାର
## ଅଧିକ ତଥ୍ୟ 
* 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ପୁରୁଷ ଅଭିନେତା
ଝାରସୁଗୁଡ଼ା ଜିଲ୍ଲା

**ଝାରସୁଗୁଡ଼ା ଜିଲ୍ଲା**, ଓଡ଼ିଶାର ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ଝାରସୁଗୁଡ଼ା ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର ।

## ଇତିହାସ 
ଜାନୁଆରୀ ପହିଲା ୧୯୯୪ ଦିନ ଏହା ସମ୍ବଲପୁର ଜିଲ୍ଲାରୁ ଅଲଗା ହୋଇ ଏକ ନୂଆ ଜିଲ୍ଲାର ପରିଚୟ ପାଇଲା୤

## ଭୂଗୋଳ 
ଓଡ଼ିଶାର ପଶ୍ଚିମଭାଗରେ ଅବସ୍ଥିତ ଝାରସୁଗୁଡ଼ା ଜିଲ୍ଲାର ଆୟତନ ୨,୦୮୧ ବର୍ଗ&nbsp;କିମି୤
### ଅବସ୍ଥିତି 
* ପୂର୍ବରେ : ସମ୍ବଲପୁର ଜିଲ୍ଲା
*ବର୍ତ୍ତମାନ: ଝାରସୁଗୁଡ଼ା ଜିଲ୍ଲା
* ପଶ୍ଚିମରେ: ଛତିଶଗଡ଼ ରାଜ୍ୟ
* ଉତ୍ତରରେ : ସୁନ୍ଦରଗଡ଼ ଜିଲ୍ଲା
* ଦକ୍ଷିଣରେ: ବରଗଡ଼ ଜିଲ୍ଲା ଅଛି 

### ମୁଖ୍ୟ ନଦୀ ଓ ଶାଖାନଦୀ 
* ମହାନଦୀ
### ଜନସଂଖ୍ୟା 
୨୦୧୧ ଜନଗଣନା ଅନୁସାରେ, ଝାରସୁଗୁଡ଼ା ଜିଲ୍ଲାର ଲୋକସଂଖ୍ୟା ୫,୭୯,୪୯୯ |
* ପୁରୁଷ: ୨,୯୭,୦୧୪
* ମହିଳା: ୨,୮୨,୪୮୫ 
** ଛ ବର୍ଷରୁ କମ: ୬୧,୮୨୩
* ପଢୁଆ ହାର ୭୮.୩୬%
** ପୁରୁଷ: ୮୬.୨୭%
** ମହିଳା: ୭୦.୨୫%

## ରାଜନୀତି 
### ଲୋକ ସଭା ନିର୍ବାଚନ ମଣ୍ଡଳୀ 
* ବରଗଡ଼
### ବିଧାନ ସଭା ନିର୍ବାଚନ ମଣ୍ଡଳୀ 
## ଶିକ୍ଷା 
ଝାରସୁଗୁଡ଼ା ଜିଲ୍ଲାର ମୁଖ୍ୟ ଶିକ୍ଷାନୁଷ୍ଠାନ ମଧ୍ୟରେ ଲକ୍ଷ୍ମୀନାରାୟଣ ମହାବିଦ୍ୟାଳୟ(୧୯୬୯ରେ ସ୍ଥାପିତ), ବ୍ରଜରାଜନଗର କଲେଜ(୧୯୭୮ରେ ସ୍ଥାପିତ), ଝାରସୁଗୁଡା ସରକାରୀ ଇଂଜିନିଯରିଂ ସ୍କୁଲ, ବେଲପାହାଡ କଲେଜ, ବ୍ଲାକ ଡାୟମଣ୍ଡ ଇଂଜିନିଯରିଂ କଲେଜ ଓ ଅନ୍ୟାନ୍ୟ କଲେଜ ସବୁ ଅଛି । ଜିଲ୍ଲାରେ ଝାରସୁଗୁଡାର ମନମୋହନ ହାଇସ୍କୁଲ ଓଡ଼ିଶାର ଏକ ପୁରାତନ ସ୍କୁଲ । ଏହା ବ୍ୟତୀତ ଜିଲ୍ଲାର ସବୁ ସହରରେ ଇଂରାଜୀ ମିଡିୟମ ସ୍କୁଲ, କେନ୍ଦ୍ରୀୟ ବିଦ୍ୟାଳୟ ଆଦି ରହିଛି । 

## ଗମନାଗମନ 
ଗମନା ଗମନ ଦୃଷ୍ଟିରୁ ଝାରସୁଗୁଡା ଜିଲ୍ଲା ଓଡ଼ିଶାରେ ଏକ ଅଗ୍ରଣୀ ଜିଲ୍ଲା । ଏହା ପୂର୍ବତଟ ରେଲପଥ ଓ ଦକ୍ଷିଣ ପୂର୍ବ ରେଳପଥଦ୍ୱାରା ସଂଯୁକ୍ତ ହୋଇ ଏଠାରୁ କଲିକତା , ଦିଲ୍ଲୀ , ବାଙ୍ଗାଲୋର , ମୁମ୍ବାଇ ସହ ସଂଯୁକ୍ତ । ଜାତୀୟ ରାଜପଥର ବିସ୍ତାର ମଧ୍ୟ ଜିଲ୍ଲାରେ ଯଥେଷ୍ଠ । ଝାରସୁଗୁଡା ମଦ୍ୟ ଦେଇ କଲିକତାରୁ ମୁମ୍ବାଇକୁ ରାଜପଥ ସହ ସମ୍ବଲପୁର ରାଉରକେଲାକୁ ମଧ୍ୟ ସଂଯୋଗ ରହିଛି । ଝାରସୁଗୁଡାରୁ ଛତିଶଗଦର ରାୟପୁର ପର୍ଯ୍ୟନ୍ତ ମଧ୍ୟ ନୂତନ ରାଜପଥ ସଂଯୋଗ ହୋଇଛି । 
## ଶିଳ୍ପ  
ଝାରସୁଗୁଡା ଜିଲ୍ଲାରେ ଶିଳ୍ପର ବହୁଳ ଉନ୍ନତି ହେଇ ଏହା ଭାରତର ଏକ ପ୍ରମୁଖ ଶିଳ୍ପୋନତ ଜିଲ୍ଲା ଭାବରେ ଜଣା ଶୁଣା । ଏହି ଜିଲ୍ଲାରେ ବ୍ରଜରାଜନଗର ଅଞ୍ଚଳରେ ବିପୁଳ କୋଇଲା ଉପଲବ୍ଧ ଥିବା ହେତୁ , ତାହା ସଙ୍ଗେ ସଙ୍ଗେ ହୀରାକୁଦ ଜଳଭଣ୍ଡାରର ଜଳ ଓ ରେଳ ଓ ସଡକ ପଥ ଥିବା କାରଣରୁ ଜିଲ୍ଲାରେ ଅନେକ ଶିଳ୍ପ ପ୍ରତିଷ୍ଟିତ ହେଇଛି । ତନ୍ନ ମଧ୍ୟରୁ ବେଦାନ୍ତ ଆଲୁମିନା , ଭୂଷଣ ଇସ୍ପାତ , ବିର୍ଲା ଆଲୁମିନା , ଆର୍ଜନ ଇସ୍ପାତ ତଥା ଆହୁରି ଅନେକ ମଧ୍ୟମ ଆକୃତି  ଇସ୍ପାତ କାରଖାନା ରହିଛି ।

## ପର୍ଯ୍ୟଟନ ସ୍ଥଳ 
ଝାରସୁଗୁଡ଼ା ଜିଲ୍ଲା ମଧ୍ୟରେ ଅନେକ ପ୍ରାକୃତିକ ତଥା ଦର୍ଶନୀୟ ସ୍ଥାନ ରହିଛି । ସେଥି ମଧ୍ୟରୁ କୋଇଲି ଘୋଘର ଜଳପ୍ରପାତ ଭାରତ ବିଖ୍ୟାତ । ଏହି ଜଳପ୍ରପାତ ଲଖନପୁର ନିକଟସ୍ଥ କୁଶମେଲବହଳ ନାମକ ଗ୍ରାମ ସନ୍ନିକଟରେ ଅବସ୍ଥିତ । ଏହି ଜଳ ପ୍ରପାତରେ ୨୦୦ଫୁଟ ଉପରୁ ଜଳ ନିର୍ଗତ ହେଇ ତାହା ବହି ଯାଏ ଓ ମହାନଦୀରେ ମିଶ୍ରଣ ହୁଏ ।
ଏହା ଛଡ଼ା ଝାରସୁଗୁଡ଼ାରୁ ୨୫ କିଲୋମିଟର ଦୂର ବିକ୍ରମଖୋଲର ଗୁମ୍ଫା ଭିତରେ ପ୍ରାକ- ଐତିହାସିକ ଶିଳା ଲେଖ ମାନ ପ୍ରତ୍ନତତ୍ତ୍ୱ ବସ୍ତୁ ହିସାବରେ ଐତିହାସିକ ଓ ପ୍ରତ୍ନତତ୍ତ୍ୱବିଦମାନଙ୍କୁ ଆକର୍ଷିତ କରେ । ଝାରସୁଗୁଡ଼ା ସହରସ୍ଥ ଝଡେଶ୍ୱର ମନ୍ଦିର , ବ୍ରଜରାଜ ନଗର ନିକଟସ୍ଥ ଚଣ୍ଡୀ ମନ୍ଦିର , ପାହାଡୀ ମନ୍ଦିର ମଧ୍ୟ ବହୁ ପୁରାତନ ସ୍ଥାପତ୍ୟର ପରିଚୟ ହିସାବରେ ଅଛି ।

## ଆଧାର 
## ଅଧିକ ତଥ୍ୟ 
* ଝାରସୁଗୁଡ଼ା ଜିଲା ସରକାରୀ ପୃଷ୍ଠା
* Jharsuguda

ଶ୍ରେଣୀ:ଝାରସୁଗୁଡ଼ା ଜିଲ୍ଲା
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକମାନଙ୍କ ତାଲିକା

ଆଞ୍ଚଳିକ ଭାଷା ସାହିତ୍ୟରେ ଉଚ୍ଚକୋଟୀର ସାହିତ୍ୟ ରଚନା ନିମନ୍ତେ କେନ୍ଦ୍ର ସରକାରଙ୍କ ତରଫରୁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର  ପ୍ରଦାନ କରାଯାଇଥାଏ । 
## ମୂଳ ରଚନା ନିମନ୍ତେ ସମ୍ମାନିତ ଲେଖକ
## ଅନୁବାଦ ପୁରସ୍କାର ସମ୍ମାନିତ ଲେଖକ
## ବାଳ ସାହିତ୍ୟ ପୁରସ୍କାର ସମ୍ମାନିତ ଲେଖକ
## ଯୁବ ପୁରସ୍କାର ସମ୍ମାନିତ ଲେଖକ
## ଆଧାର 
## ଅଧିକ ତଥ୍ୟ 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ତାଲିକା
ସୁନ୍ଦରଗଡ଼ ଜିଲ୍ଲା

**ସୁନ୍ଦରଗଡ଼ ଜିଲ୍ଲା**, ଓଡ଼ିଶାର ଉତ୍ତର-ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ସୁନ୍ଦରଗଡ଼ ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର ।`

## ଇତିହାସ 
୧୯୪୮ମସିହା ଜାନୁଆରୀ ପହିଲା ଦିନ ସୁନ୍ଦରଗଡ଼ ଏକ ନୂଆ ଜିଲ୍ଲାର ପରିଚୟ ପାଇଥିଲା୤

## ଭୂଗୋଳ 
ଓଡ଼ିଶାର ଉତ୍ତର-ପଶ୍ଚିମଭାଗରେ ଅବସ୍ଥିତ ସୁନ୍ଦରଗଡ଼ ଜିଲ୍ଲାର ଆୟତନ ୯,୭୧୨ ବର୍ଗ&nbsp;କିମି ।
### ଅବସ୍ଥିତି 
* ପୂର୍ବରେ : କେନ୍ଦୁଝର ଜିଲ୍ଲା ଓ ଝାଡ଼ଖଣ୍ଡ ରାଜ୍ୟ
* ପଶ୍ଚିମରେ: ଛତିଶଗଡ଼ ରାଜ୍ୟ
* ଉତ୍ତରରେ : ଝାଡ଼ଖଣ୍ଡ ରାଜ୍ୟ
* ଦକ୍ଷିଣରେ: ଝାରସୁଗୁଡ଼ା ଜିଲ୍ଲା, ସମ୍ବଲପୁର ଜିଲ୍ଲା ଓ ଦେବଗଡ଼ ଜିଲ୍ଲା ଅଛି ।

### ମୁଖ୍ୟ ନଦୀ ଓ ଶାଖାନଦୀ 
* ବ୍ରାହ୍ମଣୀ
* ଶଙ୍ଖ
* କୋଏଲ
* ଇବ

### ଜନସଂଖ୍ୟା 
୨୦୧୧ ଜନଗଣନା  ଅନୁସାରେ, ସୁନ୍ଦରଗଡ଼ ଜିଲ୍ଲାର ମୋଟ ଲୋକସଂଖ୍ୟା ୨୦,୮୦,୬୬୪ । ଏଥିମଧ୍ୟରୁ ଗ୍ରାମାଞ୍ଚଳରେ ୧୩,୪୨,୦୩୧ ଓ ସହରାଞ୍ଚଳରେ ୭,୩୮,୬୩୩ ଲୋକ ବାସ କରନ୍ତି  ।
* ପୁରୁଷ: ୧୦,୫୫,୭୨୩
* ମହିଳା: ୧୦,୨୪,୯୪୧ 
** ଛ ବର୍ଷରୁ କମ: ୨,୪୯,୦୨୦
* ସାକ୍ଷରତା ହାର: ୭୪.୧୩%
** ପୁରୁଷ: ୮୨.୧୩%
** ମହିଳା: ୬୫.୯୩%
## ପ୍ରଶାସନିକ ବିଭାଗ 
* ଉପଖଣ୍ଡ (ସବ୍ ଡିଭିଜନ): ୦୩
* ତହସିଲ: ୦୯
* ବ୍ଳକ: ୧୭
* ଗ୍ରାମ: ୧୭୪୪

## ଯୋଗାଯୋଗ 
### ଗମନାଗମନ 
* ନିକଟତମ ରେଳ ଷ୍ଟେସନ: ୩୫ କିମି ଦୁରରେ ଝାରସୁଗୁଡ଼ାଠାରେ ଅବସ୍ଥିତ ୤
* ନିକଟତମ ବିମାନଘାଟି: ୨୭ କିମି ଦୁରରେ ଝାରସୁଗୁଡ଼ା ବିମାନ ବନ୍ଦର ଅବସ୍ଥିତ ୤

### ଡାକ ଓ ତାର 
## ଶିକ୍ଷା 
*ଜାତୀୟ ପ୍ରଯୁକ୍ତି ପ୍ରତିଷ୍ଠାନ ରାଉରକେଲା,ରାଉରକେଲା
*ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ,ରାଉରକେଲା

## ପର୍ଯ୍ୟଟନ ସ୍ଥଳ 
* ବେଦବ୍ୟାସ: ଏହା ଜିଲ୍ଲାର ସର୍ବାଧିକ ଲୋକପ୍ରିୟ ପର୍ଯ୍ୟଟନ ସ୍ଥଳ । ୨୦୧୩ ମସିହାରେ ଜିଲ୍ଲାକୁ ଆସିଥିବା ୫.୮୨ ଲକ୍ଷ ପର୍ଯ୍ୟଟଙ୍କ ମଧ୍ୟରୁ ୪.୪୭ ଲକ୍ଷ ପର୍ଯ୍ୟଟକ ବେଦବ୍ୟାସ ମନ୍ଦିର ଦେଖିବାକୁ ଯାଇଥିଲେ । 
*ପିତାମହଲ ଡ୍ୟାମ:୩ ଲକ୍ଷ ପର୍ଯ୍ୟଟକ ପ୍ରତିବର୍ଷ ବୁଲିବାକୁ ଆସିଥାନ୍ତି ।  
* ଖଣ୍ଡାଧାର ଜଳପ୍ରପାତ: ୨.୨୫ ଲକ୍ଷ ପର୍ଯ୍ୟଟକ ପ୍ରତିବର୍ଷ ବୁଲିବାକୁ ଆସିଥାନ୍ତି ।
* ଛତ୍ରି ପାହାଡ଼ (ମହାବୀର ପାହାଡ଼) 
* ହନୁମାନ ବାଟିକା
* ମନ୍ଦିରା ଡ୍ୟାମ
* ମାଣିକମୋଡ଼ା
* କାନ୍ସବାହାଲ ଡ୍ୟାମ
* ଉଷାକୋଠୀ
* ସରଫଗଡ ଡ୍ୟାମ ଏବଂ ଉଦ୍ୟାନ

## ରାଜନୀତି 
### ଲୋକ ସଭା ନିର୍ବାଚନ ମଣ୍ଡଳୀ 
* ସୁନ୍ଦରଗଡ଼

### ବିଧାନ ସଭା ନିର୍ବାଚନ ମଣ୍ଡଳୀ 
## ଆଧାର 
## ଅଧିକ ତଥ୍ୟ 
* ସୁନ୍ଦରଗଡ଼ ଜିଲ୍ଲା ସରକାରୀ ପୃଷ୍ଠା
* 123orissaରେ ସୁନ୍ଦରଗଡ଼ ଜିଲ୍ଲା 
* orissaonlineରେ ସୁନ୍ଦରଗଡ଼ ଜିଲ୍ଲା

ଶ୍ରେଣୀ:ସୁନ୍ଦରଗଡ଼ ଜିଲ୍ଲା
ଗୋପପୁର (ଗପ ସଙ୍କଳନ)

**ଗୋପପୁର** ରାମଚନ୍ଦ୍ର ବେହେରାଙ୍କ ରଚିତ ଏକ ଗଳ୍ପ ସଙ୍କଳନ । କଥାକାର ରାମଚନ୍ଦ୍ର ବେହେରାଙ୍କୁ ଏଥି ପାଇଁ ୨୦୦୫ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଗୋପପୁର ଭାରତୀୟ ପରମ୍ପରା ଓ ଚିନ୍ତା ମାନସରେ ଗଭୀର ପ୍ରତ୍ୟୟବୋଧ ଓ କଲ୍ୟାଣଚେତନାର ଏକ ମହତୀ ଭାବଭୂମି । ସମସ୍ତ ପରାଜୟର ଗ୍ଳାନି ଓ ମନୋଭାବକୁ ଅତିକ୍ରମ କରି ମଣିଷଯେ ବଞ୍ଚିରହିବ, ଆଲୋକ ଓ ଆନନ୍ଦର ଅଭିଳାଷୀ ହେବ- ଏହି ପ୍ରକାର ଏକ ଆଲୋକିତ ଆଶ୍ୱାସନା ଓ ଆତ୍ମିକ ଅନ୍ୱେଷାବୋଧ ଗୋପପୁରର ଗଳ୍ପମାନଙ୍କର ଅନ୍ତଃସ୍ୱର ।
## ସଙ୍କଳନରେ ଥିବା ଗଳ୍ପ ଗୁଡ଼ିକ 
# ଗୋପପୁର
# ଭୂମିକା
# ବିସ୍ଫୋରଣ
# ଆୟୁଷ୍ମାନ
# ଦୀପୁର ଜେଜେମା
# ହେଡ଼ମାଷ୍ଟର
# ମା ଓ ପୁଅ
# ଘର ବାହୁଡା
# ଏକ ହତ୍ୟାକାଣ୍ଡ ପାଇଁ ଖସଡା
# ପିତୃସତ୍ୟ
# ଉତ୍ତର ପୁରୁଷ
# ପ୍ରସାରିତ ଆଲିଙ୍ଗନ
# ନର୍ସିଙ୍ଗ ହୋମ
# ରାଜକୀୟ ପୋଷାକ
# ପ୍ରତିଯୋଗିତା

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

## ବାହାର ଲିଙ୍କ 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ସୂର୍ଯ୍ୟସ୍ନାତ

**ସୂର୍ଯ୍ୟସ୍ନାତ** ଯତୀନ୍ଦ୍ର ମୋହନ ମହାନ୍ତିଙ୍କ ରଚିତ ଏକ ପ୍ରବନ୍ଧ ସଙ୍କଳନ । ଭୁବନେଶ୍ୱରର "ବିଦ୍ୟା" ପ୍ରକାଶନଦ୍ୱାରା ୧୯୯୯ ମସିହାରେ ଏହି ପୁସ୍ତକଟି ପ୍ରକାଶିତ ହୋଇଥିଲା । ଅସୀମ ବସୁ, ଏହାର ପ୍ରଚ୍ଚଦ ଶିଳ୍ପୀ ଥିଲେ । ସ୍ୱାଧୀନତା ପରବର୍ତ୍ତୀ ଓଡ଼ିଆ କବିତା ଉପରେ ଏହି ଆଲୋଚନାତ୍ମକ ପ୍ରବନ୍ଧ ଗୁଡିକୁ ରଚନା କରାଯାଇଛି । ଲେଖକ ଯତୀନ୍ଦ୍ର ମୋହନ ମହାନ୍ତିଙ୍କୁ ଏଥି ପାଇଁ ୨୦୦୩ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଭାରତୀୟ ସଂସ୍କୃତି ଓ ଶ୍ରୀମଦ ଭଗବତ ଗୀତା

**ଭାରତୀୟ ସଂସ୍କୃତି ଓ ଶ୍ରୀମଦ ଭଗବତ ଗୀତା** ପ୍ରଫୁଲ୍ଲ କୁମାର ମହାନ୍ତିଙ୍କ ରଚିତ ଏକ ପ୍ରବନ୍ଧ ସଙ୍କଳନ । ଲେଖକ ପ୍ରଫୁଲ୍ଲ କୁମାର ମହାନ୍ତିଙ୍କୁ ଏଥି ପାଇଁ ୨୦୦୪ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

ପୁସ୍ତକଟିରେ ଲେଖକ ପ୍ରାଚ୍ୟ ଓ ପାଶ୍ଚାତ୍ୟ ସଂସ୍କୃତିକୁ ତୁଳନାକରି, ପ୍ରାଚ୍ୟ ସଂସ୍କୃତିର ଯଥାର୍ଥତା ଦର୍ଶାଇଛନ୍ତି । ମଣିଷ ଜୀବକାଳରେ କିପରି ସ୍ୱର୍ଗୀୟ ଆନନ୍ଦ ଲାଭକରିବ, ତାହା ମଧ୍ୟ ବୁଝାଇଛନ୍ତି । ଜଣେ ଭାରତୀୟ ଭାବରେ ନିଜ ସଂସ୍କୃତି ଓ ସଭ୍ୟତା ପ୍ରତି ଲେଖକର ଗର୍ବିତ ଅନୁଭବ ଏହି ପୁସ୍ତକରୁ ବାରିହୁଏ । ପୁସ୍ତକଟି ଜ୍ଞାନଯୁଗ ପ୍ରକାଶନଦ୍ୱାରା ୨୦୦୦ମସିହାରେ ପ୍ରକାଶ ପାଇଥିଲା । ୨୩୩ ପୃଷ୍ଠାର ଏହି ବହିର କଭର ଡିଜାଇନ ଦିନନାଥ ପାଠୀ କରିଥିଲେ । 

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଆହ୍ନିକ

**ଆହ୍ନିକ** ଜଗନ୍ନାଥ ପ୍ରସାଦ ଦାସଙ୍କ ରଚିତ ଏକ କବିତା ସଙ୍କଳନ । ଏହା କବିଙ୍କ ଷଷ୍ଠ କବିତା ସଂକଳନ ଓ ୧୯୯୦ ମସିହାରେ ପ୍ରକାଶିତ ହୋଇଥିଲା । ଜଗନ୍ନାଥ ପ୍ରସାଦ ଦାସଙ୍କୁ ଏଥି ପାଇଁ ୨୦୦୧ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଏହି ପୁସ୍ତକଟିକୁ ହୃଷିକେଶ ପଣ୍ଡା "Diurnal Rites and Other Poems" ନାମରେ ଇଂରାଜୀରେ ଅନୁବାଦ କରିଛନ୍ତି ।

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଜଗନ୍ନାଥ ପ୍ରସାଦ ଦାସଙ୍କ ରଚିତ ବହି
ପୂର୍ଣ୍ଣିମା

thumb|ପୂର୍ଣ୍ଣ ଚନ୍ଦ୍ର
ଶୁକ୍ଳପକ୍ଷର ଶେଷ ଦିନ (ପଞ୍ଚଦଶୀ ତିଥି)କୁ ପୂର୍ଣ୍ଣିମା କୁହାଯାଏ । ପୂର୍ଣ୍ଣିମା ପରଦିନଠାରୁ କୃଷ୍ଣପକ୍ଷ ଆରମ୍ଭ ହୁଏ ।
## ପର୍ବପର୍ବାଣି 
* ବୈଶାଖ ପୂର୍ଣ୍ଣିମା: ଶ୍ରୀକୃଷ୍ଣଙ୍କର ଫୁଲଦୋଳ (ପୁଷ୍ପଦୋଳା) ଉତ୍ସବ ହୁଏ ।
* ଜ୍ୟେଷ୍ଠ ପୂର୍ଣ୍ଣିମା : ପୁରୀରେ ଶ୍ରୀ ଜଗନ୍ନାଥ ଚତୁର୍ଦ୍ଧା ମୂର୍ତ୍ତିଙ୍କୁ ପବିତ୍ର ଜଳରେ ଜ୍ୟେଷ୍ଠାଭିଷେକ ସ୍ନାନ କରାଯାଏ।
* ଆଷାଢ଼ ପୂର୍ଣ୍ଣିମା: ଗୁରୁ ପୂର୍ଣ୍ଣିମା: ମହର୍ଷି ବ୍ୟାସଦେବଙ୍କ ଜନ୍ମଦିନ ।
* ଶ୍ରାବଣ ପୂର୍ଣ୍ଣିମା: ରାକ୍ଷୀ ପୂର୍ଣ୍ଣିମା, ଗହ୍ମା ପୂର୍ଣ୍ଣିମା : ବଳରାମ (ବଳଦେବ)ଙ୍କର ଜନ୍ମଦିନ ।
* ଭାଦ୍ରବ ପୂର୍ଣ୍ଣିମା:ଇନ୍ଦୁ ପୂର୍ଣ୍ଣିମା, ଭାଗବତ ଜନ୍ମ, ଭୋଦେଇ ଓଷା 
: ପଦ୍ମପୁରାଣର ଷଷ୍ଠ ଅଧ୍ୟାୟ ଅନୁଯାୟୀ ଭଗବାନ ଶ୍ରୀକୃଷ୍ଣ ପରମଧାମ ଗମନ କଲାପରେ, କଳିଯୁଗ ୩୦ବର୍ଷ ଭୋଗ କଲାପରେ ଭାଦ୍ରବ ମାସ ନବମୀ ତିଥିରେ ଶୁକଦେବ ରାଜା ପରୀକ୍ଷିତଙ୍କୁ ଭାଗବତ କଥା ଶୁଣାଇବା ଆରମ୍ଭ କରିଥିଲେ ।
: ବ୍ୟାସଙ୍କ କୃତ ଭାଗବତରେ ୩୩୫ଟି ଅଧ୍ୟାୟ, ୧୪,୦୭୯ଟି ଶ୍ଳୋକ ଓ ୧,୦୨୯ଟି ଉବାଚ ରହିଥିଲା । 
* ଆଶ୍ୱିନ ପୂର୍ଣ୍ଣିମା: କୁମାର ପୂର୍ଣ୍ଣିମା ବା କୁଆଁର ପୁନିଅଁ ବା କୋଜାଗର ପୂର୍ଣ୍ଣିମା
: ପୌରାଣିକ ମତେ ଏ ଦିନ ରାତିରେ ଲକ୍ଷ୍ମୀ ଠାକୁରାଣୀ ଘରଘର ବୁଲି ଦେଖନ୍ତି ଓ ପଚାରନ୍ତି “କୋଜାଗର୍ତ୍ତି”- କିଏ ଚେଇଁ ଅଛି? ଯେ ଚେଇଁ ଥାଏ ତାହା ପ୍ରତି ପ୍ରସନ୍ନା ହୁଅନ୍ତି, ଯେ ଶୋଇ ଥାଏ ତାହାଠାରୁ ଛାଡ଼ି ଯାଆନ୍ତି ।
: ଏ ଦିନ ସନ୍ଧ୍ୟାବେଳେ ଚନ୍ଦ୍ରଙ୍କୁ ପୂଜା ହୋଇଥିବା ଚାନ୍ଦଭୋଗ ଖୁଆଖୋଇ ହୋଇ କୁମାରମୁମାରୀମାନେ ଆପଣା ମଧ୍ୟରେ ଚାନ୍ଦ ଡକାଡକି ହୋଇ ମୈତ୍ରୀ ପ୍ରତିଷ୍ଠା କରନ୍ତି ।
* କାର୍ତ୍ତିକ ପୂର୍ଣ୍ଣିମା: କାର୍ତ୍ତିକେଶ୍ୱରଙ୍କ ପୂଜା କରାଯାଏ । ଡଙ୍ଗା ଭସାଯାଏ ।
* ମାର୍ଗଶିର ପୂର୍ଣ୍ଣିମା: ଶିବ ପାର୍ବତୀଙ୍କ ଉଦ୍ଦେଶ୍ୟରେ ଯମରାଜଙ୍କ କୋପରୁ ରକ୍ଷା ପାଇବା ପାଇଁ ପଣ୍ଡୁ ଓଷା କରାଯାଏ। 
* ପୌଷ ପୂର୍ଣ୍ଣିମା: ଏ ଦିନ ଶ୍ରୀ ଜଗନ୍ନାଥଙ୍କର ପୁଷ୍ୟାଭିଷେକ ଉତ୍ସବ କରାଯାଏ ।
* ମାଘ ପୂର୍ଣ୍ଣିମା: ଅଗ୍ନ୍ୟୁତ୍ସବ ପୂର୍ଣ୍ଣିମା, ଅଇଘରା ପୂର୍ଣ୍ଣିମା, ଅଗିରା ପୂର୍ଣ୍ଣିମା ଓ ଅଇଘରା ନାମରେ ମଧ୍ୟ ଜଣା ।
* ଫାଲଗୁନ ପୂର୍ଣ୍ଣିମା :ଦୋଳ ମେଲଣ ଉତ୍ସବ ଓ ଫଗୁ ଖେଳ ପାଳନ ହୁଏ। 
* ଚୈତ୍ର ପୂର୍ଣ୍ଣିମା: (ଚଇତିପୁନେଇଁ ଓ ଚୈତ୍ରପୂର୍ଣ୍ଣିମା ନାମରେ ମଧ୍ୟ ଜଣା) ଓଡ଼ିଶାର ଏକ ଗଣପର୍ବ । ବର୍ଷର ପ୍ରଥମ ପାଚିଲା ଆମ୍ବ ଲୋକେ ଏଇ ଦିନ ଖାଇଥାନ୍ତି । ହନୁମାନ ଜୟନ୍ତୀ ପାଳନ

## ଆଧାର 
## ଅଧିକ ତଥ୍ୟ 
* Full moon dates and resources
* Moon phase calculator
* Is the Moon Full?

ଶ୍ରେଣୀ:ତିଥି
କା

**କା**
* କା (ଉପନ୍ୟାସ) *ବା*
* କା (୧୯୬୬ର ଚଳଚ୍ଚିତ୍ର)କୁ ବୁଝାଇପାରେ ।
କା (ଉପନ୍ୟାସ)

**କା** କାହ୍ନୁ ଚରଣ ମହାନ୍ତିଙ୍କ ରଚିତ ଏକ ଉପନ୍ୟାସ । କଥାକାର କାହ୍ନୁ ଚରଣଙ୍କୁ ଏଥି ପାଇଁ ୧୯୫୫ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଉପନ୍ୟାସର ବିଷୟବସ୍ତୁକୁ ନେଇ ୧୯୬୬ମସିହାରେ ସମନାମରେ ଏକ ଚଳଚ୍ଚିତ୍ର ନିର୍ମାଣ କରାଯାଇଥିଲା ।

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ଓଡ଼ିଆ ଉପନ୍ୟାସ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଚଳନ୍ତି ଠାକୁର

**ଚଳନ୍ତି ଠାକୁର** ଶାନ୍ତନୁ କୁମାର ଆଚାର୍ଯ୍ୟଙ୍କ ରଚିତ ଏକ ଗପ ସଙ୍କଳନ । କଥାକାର ଶାନ୍ତନୁ କୁମାର ଆଚାର୍ଯ୍ୟଙ୍କୁ ଏଥି ପାଇଁ ୧୯୯୩ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ତାଙ୍କୁ ଏହି ବହି ପାଇଁ "କଥା ପୁରସ୍କାର" ମଧ୍ୟ ପ୍ରଦାନ କରାଯାଇଥିଲା ।

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ପାଟଦେଇ

**ପାଟଦେଇ** ବୀଣାପାଣି ମହାନ୍ତିଙ୍କ ରଚିତ ଏକ ଓଡ଼ିଆ ଗପ ସଙ୍କଳନ । ତାଙ୍କୁ ଏଥି ପାଇଁ ୧୯୯୦ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଏହି ସଂକଳନଟି ୧୯୮୭ ମସିହାରେ କଟକର "ବିଦ୍ୟାପୁରୀ" ପ୍ରକାଶନ ସଂସ୍ଥା ପ୍ରକାଶ କରିଥିଲା ।

*ପାଟଦେଇ* ଗପରୁ ଏହି ସଂକଳନଟିର ନାମକରଣ ହୋଇଥିଲା । ଗପଟି ଏକ ଗ୍ରାମୀଣ ଝିଅ ପାଟର ଜୀବନ କାହାଣୀକୁ ନେଇ ରଚିତ । ବାସ୍ତବ ଜୀବନରେ ଝିଅଟିକୁ ଲେଖିକା ଏକ ବସଯାତ୍ରା ସମୟରେ ଭେଟିଥିଲେ । ଝିଅଟିର ଅସହାୟତା, ଦମ୍ଭ ଓ ବିଦ୍ରୋହର କାହାଣୀକୁ ନେଇ ଏ ଗପଟି ଗତିଶୀଳ । ଏହି କାହାଣୀଟି ପ୍ରଥମେ ଝଙ୍କାରରେ ପ୍ରକାଶିତ ହୋଇଥିଲା । ଜୟନ୍ତ ମହାପାତ୍ର ଗପଟିକୁ ଇଂରାଜୀରେ ଅନୁବାଦ କରିଥିଲେ ଓ *ଲତା* ନାମରେ ଗପଟି ୧୯୮୬ ମସିହାରେ *ଫେମିନା* ପତ୍ରିକାରେ ପ୍ରକାଶିତ ହୋଇଥିଲା । ଏ ଗପଟି ୧୯୮୭ ମସିହାରେ ଦୂରଦର୍ଶନର *କସମକସ* କାର୍ଯ୍ୟକ୍ରମରେ ମଧ୍ୟ ପ୍ରଦର୍ଶିତ ହୋଇଥିଲା । ଭାରତୀ ନନ୍ଦୀ ଏହି ଗପକୁ ବଙ୍ଗଳାରେ ଅନୁବାଦ କରି ନାମ ରଖିଥିଲେ *ଚିତ୍ରିତ ଅନ୍ଧକାର* ଓ ଏହି ଅନୁବାଦ କାର୍ଯ୍ୟ ପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପାଇଥିଲେ । କେନ୍ଦ୍ର ସାହିତ୍ୟ ଏକାଡେମୀ ସୌଜନ୍ୟରେ ୨୦୦୩ ମସିହାରେ ପୁସ୍ତକଟିକୁ ଦୀପ୍ତି ପ୍ରକାଶ ହିନ୍ଦୀରେ ଅନୁବାଦ କରିଥିଲେ ।

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ବହି
ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ମନୋଜ ଦାସଙ୍କ କଥା ଓ କାହାଣୀ

***ମନୋଜ ଦାସଙ୍କ କଥା ଓ କାହାଣୀ*** ମନୋଜ ଦାସଙ୍କ ରଚିତ ଏକ ଗଳ୍ପସଙ୍କଳନ  ଯାହା ପାଇଁ ସେ ୧୯୭୨ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ପୁସ୍ତକଟି ଅନ୍ୟ ଭାରତୀୟ ଭାଷା ସମେତ ଇଂରାଜୀକୁ ମଧ୍ୟ ଅନୁବାଦିତ ହୋଇଛି ।

## ସଙ୍କଳନରେ ଥିବା ଗଳ୍ପ 
# ଅପହୃତ ଟୋପିର ରହସ୍ୟ
# ବିହଙ୍ଗ
#  ପ୍ରତ୍ୟାବର୍ତନ
# ଏକ ଚୋରିର ବୃତାନ୍ତ
# ବିଲେଇ 
# ଲାଜକୁଳି ଲତା
# ଅନ୍ତରଙ୍ଗ ଦାନବ
# ସଉକ
# ଦୂର ନିର୍ଜନ ସୁର
# କୂଅ
# ଝଡର ଗତି ପଥେ
# ଅତିକ୍ରାନ୍ତ
# ସାତଜଣ ପ୍ରବୀଣ : ରାତ୍ରି ଓ ପ୍ରଭାତ
# ତରୁଣଗିରିର ତପସ୍ୱୀ ଓ ସାତଜଣ ପ୍ରବୀଣ
#  ସେମାଙ୍କ ସମ୍ପର୍କରେ ଶେଷ ଖବର
# ନିଜନ ପୁରରେ କେତୋଟି ସନ୍ଧ୍ୟା 
# ରାୟସିଂହର ଡାଏରୀ
# ସଂଗୋପନ କାହାଣୀ
# ଉପଗ୍ରହ
# ଭୁତକୋଠିରେ ଏକ ରାତି
# ହୃଦୟ ପରିବର୍ତ୍ତନ ସଂକ୍ରାନ୍ତିୟ ଏକ କାହାଣୀ
# ବିଷ କନ୍ୟାର କାହାଣୀ
# ଯାଯାବର ପୁତ୍ରର କାହାଣୀ
#  ରାୟବାହାଦୂରଙ୍କ ନିଶ
# ଚୁପ୍ -ସଇତାନ
# ନାଗଲୋକ ପ୍ରତ୍ୟାଗତ
# ଜାଅଁଳା ଘାଇରକୁର୍ମ
# ତୃତୀୟ ପୁରୁଷ
# ମନୁଷ୍ୟ-ମର୍କଟ ସମ୍ବାଦ
# ବାବୁଲପୁରର ଷଣ୍ଢ
# ଅନେକ ଫୁଲ ଅନେକ
# ସୀତାପାଇଁ ବର
# ଲୁଲୁର୍ଭା ପର୍ବତରେ ଏକ ଦ୍ୱିପହର
# ଅବଶିଷ୍ଟ ପୃଥିବୀ
# ଚଳନ୍ତା କାହାଣୀ
# ଅଦୃଷ୍ଟ ମୁହୂର୍ତ୍ତ
# ଶଶକର ମନସ୍ତ୍ୱତ
# ବାଘ
# ସମୁଦ୍ରର କ୍ଷୁଧା
# ଆବିଷ୍କାର
# ପ୍ରତ୍ୟାଗତର କାହାଣୀ
# ସୂର୍ଯ୍ୟାସ୍ତର ରଙ୍ଗ
#  ବନ୍ୟା
# କନ୍ୟା
# ନିଶାର୍ଦ୍ଧ
# ମହମବତୀ
# କୁତୁରୀ ନାନୀ
# ବିୟୋଗାନ୍ତକ
# ତିନୋଟି ମହାର୍ଘ ଭୋଟ୍
# ରବିବାସରୀୟ ସଙ୍ଗୀତ
# ଅନେକ ସ୍ମିତ ହସ
# ଆରଣ୍ୟକ
# ଶେଷ ବସନ୍ତର ଚିଠି
# ଜହ୍ନରାତିର ଗଳ୍ପ

## ଆଧାର 
## ଆହୁରି ଦେଖନ୍ତୁ 
* ଓଡ଼ିଆ ସାହିତ୍ୟ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଶ୍ରେଣୀ:ଓଡ଼ିଆ ବହି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ମନୋଜ ଦାସଙ୍କ ରଚନାବଳୀ
ଚତୁର୍ଦ୍ଦଶୀ

ଚନ୍ଦ୍ରପକ୍ଷର ଚତୁର୍ଦ୍ଦଶ ଦିବସ - ଚନ୍ଦ୍ରର ଚତୁର୍ଦ୍ଦଶ କଳାର ହ୍ରାସ ବା ବୃଦ୍ଧିଜନିତ ତିଥି । ଏହା ପୂର୍ଣ୍ଣିମା ଓ ଅମାବାସ୍ୟାର ପୂର୍ବ ଦିନ ।
## ପର୍ବପର୍ବାଣି 
* ସମସ୍ତ କୃଷ୍ଣ ଚତୁର୍ଦ୍ଦଶୀ: ଶିବ ଚତୁର୍ଦ୍ଦଶୀ
* ବୈଶାଖ ଶୁକ୍ଳ ଚତୁର୍ଦ୍ଦଶୀ: ନୃସିଂହ ଜନ୍ମ ବ୍ରତ
* ଜ୍ୟୈଷ୍ଠ କୃଷ୍ଣ ଚତୁର୍ଦ୍ଦଶୀ: ସାବିତ୍ରୀ ଚତୁର୍ଦ୍ଦଶୀ
* ଜ୍ୟୈଷ୍ଠ ଶୁକ୍ଳ ଚତୁର୍ଦ୍ଦଶୀ: ଚମ୍ପକ ଚତୁର୍ଦ୍ଦଶୀ
* ଆଷାଢ଼ କୃଷ୍ଣ ଚତୁର୍ଦ୍ଦଶୀ: ଜଗନ୍ନାଥଙ୍କ ନେତ୍ରୋତ୍ସବ
* ଆଷାଢ଼ ଶୁକ୍ଳ ଚତୁର୍ଦ୍ଦଶୀ: ଶିବଶୟନ ଚତୁର୍ଦ୍ଦଶୀ: ଶିବ ଏହି ଦିନ କଳ୍ପିତ ନିଦ୍ରା ଯାଇଥାନ୍ତି
* ଶ୍ରାବଣ ଶୁକ୍ଳ ଚତୁର୍ଦ୍ଦଶୀ: ପବିତ୍ରାରୋପଣ ଚତୁର୍ଦ୍ଦଶୀ
* ଭାଦ୍ରବ କୃଷ୍ଣ ଚତୁର୍ଦ୍ଦଶୀ: ଅଘୋରା ଚତୁର୍ଦ୍ଦଶୀ
* ଭାଦ୍ରବ ଶୁକ୍ଳ ଚତୁର୍ଦ୍ଦଶୀ: ଅନନ୍ତ ଚତୁର୍ଦ୍ଦଶୀ
* କାର୍ତ୍ତିକ କୃଷ୍ଣ ଚତୁର୍ଦ୍ଦଶୀ: ନରକ ଚତୁର୍ଦ୍ଦଶୀ ବା ଭୂତ ଚତୁର୍ଦ୍ଦଶୀ
* କାର୍ତ୍ତିକ ଶୁକ୍ଳ ଚତୁର୍ଦ୍ଦଶୀ: ବୈକୁଣ୍ଠ ଚତୁର୍ଦ୍ଦଶୀ, ଶିବ ଉତ୍‌ଥାପନ ଚତୁର୍ଦ୍ଦଶୀ: ଶିବ ଏହି ଦିନ କଳ୍ପିତ ଶୟନାବସ୍ଥାରୁ ଜାଗ୍ରତ ହୁଅନ୍ତି 
* ମାର୍ଗଶୀର ଶୁକ୍ଳ ଚତୁର୍ଦ୍ଦଶୀ: ପାଷାଣ ଚତୁର୍ଦ୍ଦଶୀ
* ମାଘ କୃଷ୍ଣ ଚତୁର୍ଦ୍ଦଶୀ: ରଟନ୍ତୀ ଚତୁର୍ଦ୍ଦଶୀ
* ଫାଲ୍‌ଗୁନ କୃଷ୍ଣ ଚତୁର୍ଦ୍ଦଶୀ: ମହା ଶିବରାତ୍ରି
* ଚୈତ୍ର କୃଷ୍ଣ ଚତୁର୍ଦ୍ଦଶୀ: ସ୍ନୁହୀ ଚତୁର୍ଦ୍ଦଶୀ 
* ଚୈତ୍ର ଶୁକ୍ଳ ଚତୁର୍ଦ୍ଦଶୀ: ଅଙ୍ଗାରକ ବା ଦମନକ ଚତୁର୍ଦ୍ଦଶୀ

## ଆଧାର 
ଶ୍ରେଣୀ:ତିଥି
ନନ୍ଦ କିଶୋର ବଳ

**ନନ୍ଦ କିଶୋର ବଳ** (୨୨ ଡିସେମ୍ବର ୧୮୭୫-୧ ଜୁଲାଇ ୧୯୨୮) ଓଡ଼ିଆ ସାହିତ୍ୟର ପ୍ରାକ-ଆଧୁନିକ କାଳର ଜଣେ କବି ଥିଲେ । ସେ ଓଡ଼ିଶାର ପୁରପଲ୍ଲୀ ଉପରେ କାବ୍ୟ ରଚନା କରିଥିବାରୁ ତାଙ୍କୁ *ପଲ୍ଲୀ କବି* ବୋଲି ସମ୍ବୋଧନ କରାଯାଇଥାଏ ।

## ଜୀବନକାଳ 
ସେ ଓଡ଼ିଶାର ଯାଜପୁର ଜିଲ୍ଲା ଅନ୍ତର୍ଗତ କୁସୁପୁର ଗାଆଁରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଭଜନାନନ୍ଦ ଜେନା ଓ ମାତାଙ୍କ ନାମ ହିରଣ୍ମୟୀ ଦେବୀ । ଶୈଶବରେ ସେ "ରସାନନ୍ଦ ଜେନା" ନାମରେ ପରିଚିତ ଥିଲେ, ପିଉସୀ ପୋଷ୍ୟପୁତ୍ର କରିନେବା ପରେ ସେ "ନନ୍ଦକିଶୋର ବଳ" ଭାବରେ ପରିଚିତ ହେଲେ । ବାଲ୍ୟଜୀବନ କୁସୁପୁରରେ ହିଁ କଟିଥିଲା । ଗାଁ ସ୍କୁଲରୁ ଆରମ୍ଭ କରି, ସେ କଟକର ଟାଉନ ସ୍କୁଲ, ରେଭେନ୍‌ସା କଲିଜିଏଟ ସ୍କୁଲ, କେନ୍ଦ୍ରାପଡ଼ା ଉଚ୍ଚ ଇଂରାଜୀ ବିଦ୍ୟାଳୟ ଓ ରେଭେନ୍ସା ମହାବିଦ୍ୟାଳୟରେ ଶିକ୍ଷାଲାଭ କରିଥିଲେ ।

ଭକ୍ତକବି ମଧୁସୂଦନ ରାଓଙ୍କଦ୍ୱାରା ପ୍ରତିଷ୍ଠିତ କଟକର ଟାଉନ ସ୍କୁଲରୁ ନନ୍ଦ କିଶୋର ନିଜର ଚାକିରି ଜୀବନ ଆରମ୍ଭ କରିଥିଲେ । କିଛି ବର୍ଷ ପରେ, ସେ ସ୍କୁଲ ସବ୍-ଇନସିପେକ୍ଟର ଭାବେ ପଦୋନ୍ନତି ପାଇଥିଲେ । ଏହି ଚାକିରିରେ ବାରମ୍ବାର ଗସ୍ତ ଓ ବଦଳି ଯୋଗୁଁ ତାଙ୍କ ଦେହ ଖରାପ ହେଉଥିଲା । ଏହି କାରଣରୁ, ସେ ସ୍ୱେଚ୍ଛାକୃତ ଅବସର ନେଇ ଗାଁରେ ରହିବାକୁ ସ୍ଥିର କରିଥିଲେ । କିନ୍ତୁ ଚିକିତ୍ସା ପାଇଁ ତାଙ୍କୁ ପୁନର୍ବାର କଟକ ଆସିବାକୁ ପଡିଥିଲା ।

୧୯୨୮ ମସିହା ଜୁଲାଇ ୧ତାରିଖରେ, ବାଉନ ବର୍ଷ ବୟସରେ ନନ୍ଦ କିଶୋର ଇହଲିଳା ସମ୍ବରଣ କରିଥିଲେ ।

## ରଚନାବଳୀ 
ନନ୍ଦ କିଶୋର, କଲେଜର ପଢ଼ିଲା ବେଳୁହିଁ ପ୍ରବନ୍ଧ ଲେଖିବା ଆରମ୍ଭ କରିଥିଲେ । ନିଜର ପ୍ରଥମ ପ୍ରବନ୍ଧକୁ ସେ "ପଲ୍ଲୀ ଚିତ୍ର" ନାମରେ କବିତାର ରୂପ ଦେଇଥିଲେ ।  ତାଙ୍କର ରଚନାବଳୀରେ ପଲ୍ଲୀ ପ୍ରକୃତିର ସୁନ୍ଦର ବର୍ଣ୍ଣନା ଫୁଟିଉଠିଥାଏ । ପିଲାମାନଙ୍କ ପାଇଁ ତାଙ୍କଦ୍ୱରା ରଚିତ "ନାନା ବାୟା ଗୀତ" ଓଡ଼ିଶାର ପୁରପଲ୍ଲିରେ ବେଶ୍ ପ୍ରଚଳିତ । ସେ ୧୦୦ରୁ ଅଧିକ ସନେଟ ମଧ୍ୟ ଲେଖିଯାଇଛନ୍ତି । ତାଙ୍କ ସନେଟ ଗୁଡ଼ିକ ପ୍ରକୃତି ଓ ଜନଜୀବନର ଛବିରେ ପୁଷ୍ଟ ।

ନନ୍ଦ କିଶୋରଙ୍କ ନାନାବାୟା ଗୀତ:

୧୯୨୫ରେ ସେ କନକଲତା (ଉପନ୍ୟାସ) ନାମରେ ଉପନ୍ୟାସଟିଏ ମଧ୍ୟ ରଚିଯାଇଛନ୍ତି । ଏହା ଧାରାବାହିକ ଭାବରେ ୧୯୧୩ରେ ଉତ୍କଳ ସାହିତ୍ୟ ପତ୍ରିକାରେ ପ୍ରକାଶିତ ହେଉଥିଲା । ଗାଉଁଲି ସରଳ ଜୀବନକୁ ଯୌତୁକ ଓ ବାଳବିବାହ କିପରି କଳୁଷିତ କରିଥାଏ ତାହାର ଛବି ଏଥିରୁ ଦେଖିବାକୁ ମିଳିଥାଏ । 
ନନ୍ଦ କିଶୋରଙ୍କ ପଦ୍ୟାବଳୀ ଗୁଡିକର ମୂଲ୍ୟାୟନ କରି, ବ୍ୟାସକବି ଫକୀର ମୋହନ କହିଥିଲେ :

"ପଢିଗଲି ବେଗେ ପଲ୍ଲୀ ପ୍ରସଙ୍ଗ ବାରତା,କେହି କେବେ କହିନାହିଁ ଏ ପ୍ରକାର କଥା॥"

ନନ୍ଦ କିଶୋରଙ୍କଦ୍ୱାରା ରଚିତ ପୁସ୍ତକ:

**କାବ୍ୟ:**

* ସୀତା ବନବାସ (୧୯୦୧)
* କୃଷ୍ଣ କୁମାରୀ
* ଶର୍ମିଷ୍ଠା

**କବିତାବଳୀ:**
* ପଲ୍ଲୀ ଚିତ୍ର ୧ମ (୧୯୦୦)
* ପଲ୍ଲୀ ଚିତ୍ର ୨ୟ (୧୯୦୯)
* ପଲ୍ଲୀ ଚିତ୍ର ୩ୟ
* ନିର୍ଝରିଣୀ (୧୯୦୦)
* ବସନ୍ତ କୋକିଳ (୧୯୦୨)
* ତରଙ୍ଗିଣୀ 
* ଚାରୁଚିତ୍ର (୧୯୦୨)
* ଜନ୍ମଭୂମି ୧ମ (୧୯୦୩)
* ଜନ୍ମଭୂମି ୨ୟ (୧୯୦୮)
* ଜନ୍ମଭୂମି ୩ୟ
* ନିର୍ମାଲ୍ୟ (୧୯୦୩)
* ପ୍ରଭାତ ସଙ୍ଗୀତ 
* ସନ୍ଧ୍ୟା ସଙ୍ଗୀତ
* ନାନା ବାୟା ଗୀତ- ୧ମ ଓ ୨ୟ ୧୯୧୫
**ଅନ୍ୟାନ୍ୟ:** 
* କନକଲତା (ଉପନ୍ୟାସ) ୧୯୧୩ରେ ଆରମ୍ଭ ୧୯୨୫ରେ ଶେଷ

* ଲକ୍ଷ୍ମୀ (ଗଳ୍ପ- ୧୯୧୩)
* ଲାବଣ୍ୟ (ଗଳ୍ପ- ଦୁଷ୍ପ୍ରାପ୍ୟ)

## ଆଧାର 
## ଅଧିକ ତଥ୍ୟ
ଶ୍ରେଣୀ:୧୮୭୫ ଜନ୍ମ
ଶ୍ରେଣୀ:୧୯୨୮ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଓଡ଼ିଆ ସାହିତ୍ୟିକ
ଷଷ୍ଠୀ

'ଷଷ୍ଠୀ' ଚନ୍ଦ୍ରପକ୍ଷର ଷଷ୍ଠ ଦିବସ । ଚନ୍ଦ୍ରଙ୍କର ହ୍ରାସ ଓ ବୃଦ୍ଧିଜନିତ ଷଷ୍ଠ କଳାଯୁକ୍ତ ତିଥି । ପଞ୍ଚମୀର ପରବର୍ତ୍ତୀ ଓ ସପ୍ତମୀର ପୂର୍ବବର୍ତ୍ତୀ ତିଥି । କୃଷ୍ଣପକ୍ଷର ଷଷ୍ଠୀକୁ କୃଷ୍ଣା ଷଷ୍ଠୀ ଓ ଶୁକ୍ଳପକ୍ଷର ଷଷ୍ଠୀକୁ ଶୁକ୍ଳା ଷଷ୍ଠୀ କୁହାଯାଇଥାଏ । ସାଧାରଣତଃ କୃଷ୍ଣପକ୍ଷର ତିଥିମାନଙ୍କରେ ବ୍ରତ ଓ ପୂଜା ଆଦିର ବିଧାନ ନାହିଁ ଶୁକ୍ଳ ଷଷ୍ଠୀରେ ବ୍ରତ, ପୂଜା ଓ ଉପବାସାଦି ବିଧେୟ ।
## ପର୍ବପର୍ବାଣି
* ବୈଶାଖ ଶୁକ୍ଳ ଷଷ୍ଠୀ: ଚାନ୍ଦନୀ ଷଷ୍ଠୀ ।
* ଜ୍ୟୈଷ୍ଠ ଶୁକ୍ଳ ଷଷ୍ଠୀ: ଆରଣ୍ୟ ଷଷ୍ଠୀ; ବଙ୍ଗଦେଶରେ ଏ ଷଷ୍ଠୀର ନାମ 'ଜାମାଇ ଷଷ୍ଠୀ'
: ଶୀତଳ ଷଷ୍ଠୀ: ଶିବ ଓ ପାର୍ବତୀଙ୍କ ବିବାହ ଉତ୍ସବ ।
* ଆଷାଢ଼ ଶୁକ୍ଳ ଷଷ୍ଠୀ: କାର୍ଦ୍ଦମୀ ଷଷ୍ଠୀ ।
* ଶ୍ରାବଣ ଷଷ୍ଠୀ: ଲୁଣ୍ଠନା ଷଷ୍ଠୀ ।
* ଭାଦ୍ରବ ଶୁକ୍ଳ ଷଷ୍ଠୀ: ମନ୍ଥନ ଷଷ୍ଠୀ/ ଚପେଟା ଷଷ୍ଠୀ; ଷଠି ଓଷା (ଷଷ୍ଠୀ ଦେବୀଙ୍କପୂଜା) ।
* ଆଶ୍ୱିନ କୃଷ୍ଣ ଷଷ୍ଠୀ: ଘାଟ ଷଷ୍ଠୀ – ଗଜ ପୂଜା ।
* ଆଶ୍ୱିନ ଶୁକ୍ଳ ଷଷ୍ଠୀ: ଦୂର୍ଗା ଷଷ୍ଠୀ – ଦୂର୍ଗାଙ୍କର ଶାରଦୀୟା ମହାପୂଜାର ଅଧିବାସ ।
* କାର୍ତ୍ତିକ ଶୁକ୍ଳ ଷଷ୍ଠୀ: ନାଡ଼ୀ ଷଷ୍ଠୀ – ସ୍କନ୍ଧ ପୂଜା, ଛଠ ପୂଜା  ।
* ମାର୍ଗଶୀର ଶୁକ୍ଳ ଷଷ୍ଠୀ: ମୂଳକ ଷଷ୍ଠୀ/ ପ୍ରାବରଣ ଷଷ୍ଠୀ/ ଓଢ଼ଣ ଷଷ୍ଠୀ/ ଗୁହ ଷଷ୍ଠୀ ।
: ଏହି ଦିନଠାରୁ ଶ୍ରୀମନ୍ଦିରରେ ଘୋଡ଼ ବା ଶୀତବସ୍ତ୍ର ଲାଗି ଆରମ୍ଭ ହୁଏ ।
* ପୌଷ ଶୁକ୍ଳ ଷଷ୍ଠୀ: ଅନ୍ନ ଷଷ୍ଠୀ – ଲକ୍ଷ୍ମୀ ପୂଜା ।
* ମାଘ ଶୁକ୍ଳ ଷଷ୍ଠୀ: ଶୀତଳା ଷଷ୍ଠୀ ।
* ଚୈତ୍ର ଶୁକ୍ଳ ଷଷ୍ଠୀ: ଅଶୋକ ଷଷ୍ଠୀ/ ବାସନ୍ତୀ ଷଷ୍ଠୀ/ ସ୍କନ୍ଧ ଷଷ୍ଠୀ – କାର୍ତ୍ତିକେୟ ପୂଜା ଓ ଉପବାସ ।
: ମତାନ୍ତରେ ଫାଲ୍ଗୁନ କୃଷ୍ଣ ଷଷ୍ଠୀକୁ ସ୍କନ୍ଧ ଷଷ୍ଠୀ ବୋଲାଯାଏ । ଷଷ୍ଠୀରେ ଦେହରେ ତୈଳ ଲଗାଇବା ନିଷିଦ୍ଧ; ଷଷ୍ଠୀରେ ଯାତ୍ରା କଲେ ଲୋକ ବ୍ୟାଧିଯୁକ୍ତ ହୁଏ ଷଷ୍ଠୀ ତିଥିରେ ଜାତ ବ୍ୟକ୍ତି ବିଦ୍ୱାନ୍, ବରିଷ୍ଠ, ଚତୁର, ସୁକୀର୍ତ୍ତି, ପ୍ରଲମ୍ବାହୁ, ବ୍ରଣକୀର୍ଣ୍ଣ ଗାତ୍ର, ସତ୍ୟପ୍ରତିଷ୍ଠ, ଧନପୁତ୍ରଯୁକ୍ତ ଓ ଚିରାୟୁ ହୁଅନ୍ତି ।

## ଆଧାର 
ଶ୍ରେଣୀ:ତିଥି
ଓଡ଼ିଶାର ମନ୍ତ୍ରୀମଣ୍ଡଳ

୭ ମଇ ୨୦୧୭ର ଅଦଳବଦଳ ପରେ ପୁନର୍ଗଠିତ ମନ୍ତ୍ରୀମଣ୍ଡଳ ଓ ସେମାନେ ଦାୟିତ୍ୱ ଗ୍ରହଣ କରିଥିବା ବିଭିନ୍ନ ବିଭାଗ । 

## ମୁଖ୍ୟମନ୍ତ୍ରୀ 
* ନବୀନ ପଟ୍ଟନାୟକ: ଗୃହ, ସାଧାରଣ ପ୍ରଶାସନ, ପୂର୍ତ୍ତ, ଜଳସମ୍ପଦ ଏବଂ ଆବଣ୍ଟନ ହୋଇନଥିବା ସମସ୍ତ ବିଭାଗ
## କ୍ୟାବିନେଟ ମନ୍ତ୍ରୀ 
* ଉଷାଦେବୀ: ଯୋଜନା ଓ ସମନ୍ୱୟ
* ଦାମୋଦର ରାଉତ: କୃଷି, ମତ୍ସ୍ୟ ଓ ପଶୁ ସମ୍ପଦ ବିକାଶ, ସାଧାରଣ ଉଦ୍ୟୋଗ
* ନିରଞ୍ଜନ ପୂଜାରୀ: ଶିଳ୍ପ ଓ ନଗର ଉନ୍ନୟନ ବିଭାଗ
* ପ୍ରତାପ ଜେନା: ସ୍ୱାସ୍ଥ୍ୟ, ପରିବାର କଲ୍ୟାଣ, ଆଇନ 
* ପ୍ରଦୀପ ମହାରଥୀ: ପଞ୍ଚାୟତିରାଜ, ପାନୀୟ ଜଳଯୋଗାଣ
* ପ୍ରଫୁଲ୍ଲ ମଲ୍ଲିକ: ଶକ୍ତି, ଖଣି ଓ ଇସ୍ପାତ
* ପ୍ରଫୁଲ୍ଲ ସାମଲ: ମହିଳା ଓ ଶିଶୁ କଲ୍ୟାଣ 
* ବଦ୍ରିନାରାୟଣ ପାତ୍ର: ବିଦ୍ୟାଳୟ ଓ ଗଣଶିକ୍ଷା, ବିଜ୍ଞାନ ଓ କାରିଗରୀ ବିଦ୍ୟା
* ବିକ୍ରମ କେଶରୀ ଆରୁଖ: ଗ୍ରାମ୍ୟ ଉନ୍ନୟନ, ସୂଚନା ଓ ଲୋକସମ୍ପର୍କ, ସଂସଦୀୟ ବ୍ୟାପାର
* ବିଜୟଶ୍ରୀ ରାଉତରାୟ: ଜଙ୍ଗଲ ଓ ପରିବେଶ
* ମହେଶ୍ୱର ମହାନ୍ତି: ରାଜସ୍ୱ, ବିପର୍ଯ୍ୟୟ ପ୍ରଶମନ
* ରମେଶ ମାଝି: ଅନୁସୂଚିତ ଜାତି ଓ ଜନଜାତି କଲ୍ୟାଣ ବିଭାଗ
* ଶଶିଭୂଷଣ ବେହେରା: ଅର୍ଥ ଓ ଅବକାରୀ
* ସୂର୍ଯ୍ୟନାରାୟଣ ପାତ୍ର: ଖାଦ୍ୟ ଯୋଗାଣ ଓ ଖାଉଟି, ସମବାୟ
## ରାଷ୍ଟ୍ରମନ୍ତ୍ରୀ  
* ଅନନ୍ତ ଦାସ: ଉଚ୍ଚଶିକ୍ଷା
* ଅଶୋକ ପଣ୍ଡା: ସଂସ୍କୃତି ଓ ପର୍ଯ୍ୟଟନ ବିଭାଗ  
* ଚନ୍ଦ୍ରସାରଥୀ ବେହେରା: କ୍ରୀଡ଼ା ଓ ଯୁବ ବ୍ୟାପାର 
* ନୃସିଂହ ସାହୁ: ବାଣିଜ୍ୟ ଓ ପରିବହନ 
* ପ୍ରଦୀପ କୁମାର ଅମାତ: ଗ୍ରାମ୍ୟ ଉନ୍ନୟନ (ଗ୍ରାମ୍ୟ ଜଳଯୋଗାଣ)
* ପ୍ରଫୁଲ୍ଲ ସାମଲ: ମହିଳା ଓ ଶିଶୁ କଲ୍ୟାଣ (ମିଶନ ଶକ୍ତି), ଅତି କ୍ଷୁଦ୍ର, କ୍ଷୁଦ୍ର ଏବଂ ମଧ୍ୟମ ଉଦ୍ୟୋଗ
* ସୁଶାନ୍ତ ସିଂହ: ଶ୍ରମ ଓ ଇଏସଆଇ 
* ସ୍ନେହାଙ୍ଗିନୀ ଛୁରିଆ: ବୟନଶିଳ୍ପ, ହସ୍ତତନ୍ତ ଓ ହସ୍ତଶିଳ୍ପ
## ଆଧାର 
ଶ୍ରେଣୀ:ଓଡ଼ିଶା ରାଜନୀତି
ଅନୁପମ ଭାରତ

**ଅନୁପମ ଭାରତ** ବ୍ରହ୍ମପୁର, ଭୁବନେଶ୍ୱର ଓ ରାୟଗଡ଼ାରୁ ଏକ ସଙ୍ଗେ ପ୍ରକାଶିତ ହେଉଥିବା ଏକ ଦୈନିକ ଓଡ଼ିଆ ଖବରକାଗଜ । ୧୯୯୬ ମସିହାରେ ଏହି ଖବରକାଗଜ ସ୍ୱର୍ଗତ କାଳୀଚରଣ ପଣ୍ଡାଙ୍କଦ୍ୱାରା ପ୍ରତିଷ୍ଠା କରାଯାଇଥିଲା ଏବଂ ବ୍ରହ୍ମପୁରରୁ ଏହାର ପ୍ରକାଶନ ଆରମ୍ଭ କରାଯାଇଥିଲା । ଏହି ଖବରକାଗଜ ୨୦୧୧ ମସିହାରେ ଓଡ଼ିଶା୩୬୦ ସଂସ୍ଥା ସହ ଏକ ବୁଝାମଣା ହସ୍ତାକ୍ଷର କରି ଇନ୍ଟରନେଟରେ ନିଜର ସ୍ଥିତିକୁ ମଜବୁତ କରିପାରିଛି । 

ଶରତ ମିଶ୍ର ଥିଲେ ଏହି ପତ୍ରିକାର ପ୍ରଥମ ସମ୍ପାଦକ ।
## ଆଧାର 
## ବାହାର ଲିଙ୍କ 
* 
* ସଚିତ୍ର ବିଜୟା

ଶ୍ରେଣୀ:ଓଡ଼ିଆ ସମ୍ବାଦପତ୍ର
ଓଡ଼ିଶା ଭାସ୍କର

**ଓଡ଼ିଶା ଭାସ୍କର** ଭୁବନେଶ୍ୱର ଓ ଅନୁଗୁଳରୁ ଏକ ସଙ୍ଗେ ପ୍ରକାଶିତ ହେଉଥିବା ଏକ ଓଡ଼ିଆ ଖବରକାଗଜ ।

## ବାହାର ଲିଙ୍କ 
ଶ୍ରେଣୀ:ଓଡ଼ିଆ ସମ୍ବାଦପତ୍ର
ଓଡ଼ିଶାର ଜୈବ ବିବିଧତା

[thumb|[ଚିଲିକାରେ ବଗ]]
ଓଡ଼ିଶାରାଜ୍ୟ ଜୈବ ବିବିଧତା କ୍ଷେତ୍ରରେ ସମୃଦ୍ଧ । ଓଡ଼ିଶାରେ ୮୬ ପ୍ରଜାତିର ସ୍ତନ୍ୟପାୟୀ ପ୍ରାଣୀ, ୪୭୩ ପ୍ରକାର ପକ୍ଷୀ, ୧୧୦ ପ୍ରକାର ସରୀସୃପ, ୧୯ ପ୍ରକାର ଉଭୟଚର ଓ ୨୭୨୦ ପ୍ରକାର ଉଦ୍ଭିଦ ଦେଖାଯାଆନ୍ତି । ଏଠାରେ ୧୪ଟି ଅଭୟାରଣ୍ୟ ଓ ୨ଟି ଜାତୀୟ ଉଦ୍ୟାନ ରହିଛି ।

## ଜାତୀୟ ଉଦ୍ୟାନ 
# ଭିତରକନିକା ଜାତୀୟ ଉଦ୍ୟାନ
# ଶିମିଳିପାଳ ଜାତୀୟ ଉଦ୍ୟାନ

## ଅଭୟାରଣ୍ୟ 
[thumb|[ରଘୁରାଜପୁରର ଜଙ୍ଗଲ]]
ଓଡ଼ିଶାରେ ଅବସ୍ଥିତ ବିଭିନ୍ନ ଅଭୟାରଣ୍ୟ ଗୁଡ଼ିକ ହେଲା:
# ବଡ଼ରମା ବନ୍ୟଜନ୍ତୁ ଅଭୟାରଣ୍ୟ (ଉଷାକୋଠି ଅଭୟାରଣ୍ୟ)  
# କଲରାପାଟ
# କୁଲଡିହା ବନ୍ୟଜନ୍ତୁ ସଂରକ୍ଷଣାଳୟ
# କୋଟଗଡ଼
# ଚନ୍ଦକା ହାତୀ ଅଭୟାରଣ୍ୟ
# ଚିଲିକା
# ଟିକରପଡ଼ା
# ନନ୍ଦନକାନନ ଜୀବ ଉଦ୍ୟାନ
# ବାଲୁଖଣ୍ଡ
# ଭିତରକନିକା
# ସାତକୋଶିଆ
# ସୁନାବେଡ଼ା
# ଗହୀରମଥା ସାମୁଦ୍ରିକ ଅଭୟାରଣ୍ୟ
# ହଦଗଡ଼
# ଲଖାରି ବନ୍ୟଜନ୍ତୁ ସଂରକ୍ଷଣାଳୟ

## ଆଧାର 
## ଅଧିକ ତଥ୍ୟ 
* Centre for Environmental Studies (CES), Odisha 
* Wildlife Orissa
* Location of Odisha wildlife areas 
* Odisha Wildlife and Sanctuaries 

ଶ୍ରେଣୀ:ଜୀବଜଗତ
ଶ୍ରେଣୀ:ବଣ୍ୟଜନ୍ତୁ
ଶ୍ରେଣୀ:ଜୀବ ବିଜ୍ଞାନ
ଶ୍ରେଣୀ:ଜଙ୍ଗଲ ବିଜ୍ଞାନ
ଶ୍ରେଣୀ:ପ୍ରାଣୀ ବିଜ୍ଞାନ
ଶ୍ରେଣୀ:ଓଡ଼ିଶାର ଭୂଗୋଳ